1 Skepsis ry:n tiedotuslehti Numero 2 talvi 1989\n2 2 SKEPTIKKO 2, talvi 1989 Sisällys: 3 Puheenjohtaja pakisee 4 Daniel Home meedioiden kuningas vai puhkaistu kupla 5 Erich Schulte-Berge Velikovskin ja Dänikenin tuntematon haastaja 8 AIDS, luontaislaäkintä ja esi-isien ilkeät henget 10 "Vaihtoehtoista" aatepuuroa opistoissa ja lehdissä 12 Uutisia 13 Ennustuksia 14 Skepsiksen tiedotuksia Kaikki tässä lehdessä julkaistut kirjoitukset ovat kirjoittajien omia mielipiteitä, eivätkä edusta toimituksen, Skepsiksen tai CSICOPin virallista kantaa. Skepsiksen hallitus: puheenjohtaja Seppo Kivinen, varapuheenjohtaja Nils Mustelin, muut jäsenet Nils Edelman, Pekka Hartola, Heta Häyry, Matti Häyry, Hannu Karttunen, Raimo Tuomela. Jäsenasioissa ja muissa yhdistyksen toimintaan liittyvissä kysymyksissä pyydetään ottamaan yhteyttä sihteeriin, puh tai postitse: Matti Virtanen Malminkatu 38 B Helsinki SKEPTIKKO-lehden toimitus: päätoimittaja Hannu Karttunen, muut toimitusneuvoston jäsenet: Matti Virtanen ja Nils Mustelin. Tähän lehteen liittyvissä asioissa voi ottaa yhteyttä päätoimittajaan, puh , postiosoite: Hannu Karttunen Tieteellisen laskennan palvelu PL Espoo ISSN\n3 SKEPTIKKO 2, talvi Puheenjohtaja pakisee S. Albert Kivinen "En gång är ingen gång, två gånger är en vana", sanoo sananlasku. Skepsis ry:n tiedotuslehti Skeptikko on ehtinyt jo toiseen numeroonsa, joten lehden ilmestymisen voi sanoa tulleen tavaksi. Ja kolmas kerta toden sanoo. Lehden ilmestymisestä saamme kiittää toimitusneuvoston jäseniä Matti Virtasta ja Hannu Karttusta, joita voimme kiittää Nalle Puhin sanoin: Niin huikea hurraus heille nyt siitä., niin huikea hurraus, pieni ei riitä! Lehden linjasta ja sisällöstä päättää tietenkin toimitusneuvosto, mutta koska muidenkin jäsenten mielipiteitä on tiedusteltu, yritän heittää joitakin ajatuksia. Ihanteena pitäisin lehteä, joka seuraisi monipuolisesti sekä koti- että ulkomaan tapahtumia ja toimisi samalla keskustelevana jäsenlehtenä. Tiedän hyvin, että nykyisillä resursseilla jäämme kauas tästä ihanteesta: jos Skeptikko ilmestyy vuosittain neljänä sivuisena numerona, siihen ei yksinkertaisesti mahdu kovin paljon tekstiä. Ensimmäisissä numeroissa on ehkä syytä improvisoida ja odottaa, mitä ovat jäsenistön toiveet. Pitkää ja virkeää elämää Skeptikolle!\n4 4 SKEPTIKKO 2, talvi 1989 Daniel Home meedioiden kuningas vai puhkaistu kupla? S. Albert Kivinen Daniel Homea ( ) on kutsuttu meedioiden kuninkaaksi ja kuninkaiden meedioksi. Köyhän skottilaisen työmiehen poika liikkui suvereenisti ylhäisön salongeissa. Niin Ranskan Napoleon III kuin Venäjän Aleksanteri II osoittivat hänelle suopeuttaan; paavi Pius IX soi hänelle audienssin; ja hänen molemmat puolisonsa olivat venäläistä aristokratiaa. Merkillisiä, tuiki merkillisiä asioita kerrotaan Homen istunnoissa tapahtuneen: huonekalut levitoivat, joskus Home itsekin, harmonikat soivat, " henkikädet" puristelivat osanottajien käsiä jne. Eräs kuuluisimpia tapahtumia oli Ashley Housen levitaatio Lontoossa Kolme paikalla ollutta nuorta aristokraattia kertoi nähneensä Homen leijailleen ikkunasta ulos ja toisesta ikkunasta sisään Tapausta on pidetty historian parhaiten dokumentoituna PK -ilmiönä. Vuonna 1965 ilmestyi kuitenkin Trevor Hallin esseekokoelma New light on Old Ghosts, johon sisältyy Ashley Housen levi- käsittelevä laajahko artikkeli. Hall repostelee silminnäkijäin (varakreivi Adare, lordi Lindsay, kapteeni Wynne) todistajanlausuntoja, löytää niistä runsaasti epäjohdonmukaisuuksia ja epätarkkuuksia ja päättelee, ettei kyseessä ole tarvinnut olla paranormaalin ilmiön: Home on yksinkertaisesti voinut astua ikkunasta seinää kiertävälle kapealle kaiteelle, tästä toiselle ja tulla toisesta ikkunasta sisään. Pimeys ja suggestio selittävät loput "Siinä meni sekin kupla", ajattelin ostettuani Hallin teoksen Lontoossa vuonna Vuonna 1984 Hall julkaisi Prometheus Pressin kustantaman teoksen The Enigma of Daniel Home. Hall oli kaivanut esiin Homen syntymätodistuksen, jossa hänen etunimekseen ilmoitettiin vain " Daniel", ei "Daniel Dunglas", jolla nimellä hänet yleensä tunnetaan. Mutta muuten teos on enemmänkin Homea käsittelevän kirjan kuin Homen itsensä historiaa Kyseinen teos on Adaren isän, Dunravenin kolmannen jaarlin yksityisesti painattama teos Experiences in Spiritualism with Mr. D. D. Home. Kirjan historia on merkillinen, niinkuin niin monet muutkin Homeen liittyvät seikat: sitä painettiin ehkä parisensataa kappaletta, mutta suurin osa tuhottiin, niin että vain muutama kappale on jäljellä (toinen painos ilmestyi 1924). Hall on kirjastonhoitaja ja bibliofiili, joten hänen Experiences-teosta koskevat väitteensä ovat todennäköisesti oikeita, mutta Home jää tavallaan kirjan varjoon. Tämä oli tilanne, kun kävin vuoden vaihteessa Lontoossa. Löysin ystäväni Andrew MacKenzien kirjahyllystä Jean Burtonin 40-luvulla ilmestyneen teoksen Heyday of a Wizard, jossa mainittiin suuri määrä muita Homea koskevia raportteja. Vaikka unohtaisimme koko Ashley Housen tapauksen, nämä muut raportit tarjoavat prima facie -evidenssiä, että jotakin paranormaalia tapahtui.\n5 SKEPTIKKO 2, talvi Suuressa määrin samaa materiaalia kuin Burtonilta löytää vuonna 1982 ilmestyneestä Elizabeth Jenkinsin teoksesta The Shadow and the Light (Jenkins tosin tuntuu naivimmalta). Ms Jenkins viittaa äskettäin kuolleen hollantilaisen parapsykologin tri Zorabin käsikirjoitukseen, joka olisi mielenkiintoista saada käsiinsä. Tapasin Zorabin SPR:n satavuotiskokouksessa Cambridgessä Hän oli ikivanha äijänkäppänä, jonka liikkuminen oli vaivalloista, mutta hänen henkiset voimansa olivat täysin tallella. Skepsiksen jäseniä ehkä kiinnostaa tietää, että Hollannin skeptikot testasivat Homea vuonna Alankomaissa toimi vapaa-ajattelijain yhdistys De Dageraad (Päivännousu), joka julkaisi samannimistä lehteä. Home oli spiritistinen meedio, joka välitti "henkien" viestejä. De Dageraadin jäsenet eivät uskoneet henkiin mutta myönsivät kokeneensa merkillisiä fysikaalisia ilmiöitä. Eräässä tilaisuudessa, jossa Homen lisäksi oli paikalla seitsemän muuta, eräs väitti äkkiä, että hänen poskeaan oli jokin koskettanut. Skeptikot nauroivat äänekkäästi ja sanoivat haluavansa, että heitäkin kosketettaisiin. Tuskin he olivat ehtineet sanoa sen, kun he alkoivat tuntea kosketuksia eri puolilla kehoaan. Vaikka ajattelisimme Homen lääpineen vieressään istuvia, hänenkään kykynsä tuskin olisivat riittäneet seitsemän henkilön samanaikaiseen kosketteluun. Toisessa istunnossa osanottajat kertoivat lattian keinuneen niin, että tuntui kuin he olisivat istuneet töyssyttävissä vaunuissa (Jenkins ss ). Lukijan on nyt syytä olla varovainen: se seikka, että Skepsis ry:n puheenjohtaja kertoo lukeneensa jotakin Homea koskevia raportteja, ei ole riittävä peruste uskoa, että Homeen todella liittyi joitakin paranormaaleja ilmiöitä. Yritän vain argumentoida, että Trevor Hallista ja Martin Gardnerista huolimatta Homen kansio on niin sanoakseni siirrettävä selvitettyjen tapausten hyllystä ("debunked") selvittämättömien tapausten hyllyyn. Asiaan liittyy tietysti Suomessa kirjallisuuden puute. Jos haluaa saada käsiinsä Cornhill Magazinen tai muita obskyyrejä 1850 ja -60-lukujen lehtiä, täytyy matkustaa Lontooseen. Mutta miten olisi pienoinen tutkijaryhmä..? Erich Schulte-Berge Velikovskin ja von Dänikenin tuntematon haastaja Nils Edelman Käsiini on kulkeutunut muutamia saksalaisen pseudotieteilijän Erich Schulte- Bergen tuoreita teoksia, joissa käsitellään kaikenlaisia kysymyksiä atomien synnystä ja painovoiman syistä vedenpaisumuksiin ja entisten jumalien eli muinaisaikojen astronauttien lentokoneisiin. Schulte-Berge on julkaissut omalla kustannuksellaan noin 30 kirjaa. Hänen tyylinsä on pseudotieteelle tyypillinen: väitteille ei löydy perusteluja. Joka sivulla on muutama lyhyt kappale, jotka alkavat väitteellä tai kysymyksellä ja joita seuraa\n6 6 SKEPTIKKO 2, talvi 1989 kirjoittajan oma käsitys katkismuksen tapaan. Tavallisesti Schulte-Berge on aivan varma asiastaan, mutta joskus hän myöntää kyseessä olevan vain hypoteesin tai kirjoittajan oman ajatuksen. Muutama esimerkki valaissee hänen ajatuksenkulkuaan. Painovoiman hän selittää seuraavasti; Aineen pienimmät rakenneosat ovat "magneta", yksikössä magnetum. Ne ovat aaltoja, jotka liikkuvat kuten kaasu siihen suuntaan, missä on tyhjiö tai vähemmän ainetta Painovoima on luonnon pyrkimys tasoittaa aineen tiheyttä sillä on sama syy kuin keskipakovoimalla. Aurinko vetää Maata puoleensa, koska niiden välillä on tiheysero, joka tasoittuu kun maapallo syöksyy Aurinkoon. Kun Neptunuksella ja Saturnuksella on suunnilleen sama tiheys, niin niiden välillä ei pitäisi olla painovoimaa lainkaan. Schulte-Bergen painovoirnateoria ei ole kovin pitkälle mietitty. Maapallon ja avaruuden välillä on hyvin suuri tiheysero, mistä johtuen Maan pitäisi heti räjähtää atomeiksi, jotka leviäisivät avaruuteen tasoittamaan eroa. Maapallon geologisesta kehityksestä hän väittää, että noin kuuden kilometrin paksuinen pilvi on verhonnut Maata yli 99 prosenttia geologisesta ajasta vain joskus pilvet ovat sataneet vettä, noin 90 metriä eli mm kerrallaan, aiheuttaen tietenkin vedenpaisumuksia Toisaalla teoksissaan hän väittää, että merenpinta on laskenut metriä, kun vesi on taas haihtunut muodostaen mainittua pilvipeitettä. Tämä merkitsee, että pilvipeitteen aikana paine maapallon pinnalla on ollut vähintään 10 ilmakehää. Schulte-Berge ei millään tavalla selitä, miten ilma voi sisältää näin paljon vettä. Eräässä kohdassa hän olettaa, että ilmakehän pilvipeitteessä oli noin kolme prosenttia vettä ja puolet siitä tiivistyi vedenpaisumuksen aikana Siitä tulee kuitenkin vain mm sadetta koko maapallon pinnalle eikä mm. Viimeinen vedenpaisumus tapahtui Schulte-Bergen mukaan vuonna e.kr. Käsiini joutuneissa kirjasissa tätä vuosilukua ei perustella millään tavalla. Eräässä kappaleessa hän kirjoittaa, että meren syvyys olisi 265 metriä, jos Maan pinta olisi aivan tasainen ja valtameri peittäisi sitä kokonaan. Tämä virhe hänen olisi ainakin pitänyt huomata: valtamerien keskisyvyys on 3795 metriä, joten oikea syvyys tasoitetun maapallon merelle olisi noin 10 kertaa suurempi kuin Schulte-Berge väittää. Matematiikka ei liene hänen parhaita puoliaan. Schulte-Berge tulkitsee varsin omaperäisesti myös muinaisaikojen taideteoksia. Vanhoissa maalauksissa näkyvä fallos tarkoittaa hänen mielestään vetyatomia, joka voi tunkeutua toiseen atomiin eli vaginaan. Hänen mielestään tämä kuvaa ydinreaktiota, mikä edellyttää, että muinaiset kansat tunsivat ydinfysiikkaa. Tätä tietoa he olivat saaneet jumalilta eli astronauteilta.\n7 SKEPTIKKO 2, talvi Ottaen huomioon ihmisten mielikuvituksen, ei ole lainkaan ihmeellistä, että tällaisia perättömiä teorioita esitetään. Hämmästellä sopii kuitenkin sitä, että ne saavat osakseen julkisuutta ja monia kannattajia. Schulte-Bergellä ei ehkä ole kovi suurta fan-clubia, mutta Emmanuel Velikovsky ja Erich von Däniken ovat onnistuneet kokoamaan suuria ihailijajoukkoja. Yksi syy tällaisten pseudo-oppien leviämiseen on se, että joillekin lehtimiehille sensaatio on tärkeämpi kuin totuus. Monet tieteen popularisoijat eivät myöskään ole aivan syyttömiä. He kirjoittavat usein tieteen ihmeellisistä saavutuksista enemmän kuin siitä, millä tavalla niitä on saatu. Maallikko ei näin ollen koskaan opi vaatimaan perusteluja hän ei näe mitään eroa Atlantiksen myyttisen vajoamisen ja laattatektoniikan aiheuttamien mannerliikuntojen välillä. Hän ei näe myöskään eroa astrologian ja astronomian välillä, koska molemmat käyttävät matemaattisia menetelmiä. Mielestäni popularisoijien pitäisi panna enemmän painoa tutkimusprosessin esittämiseen, jotta lukija ymmärtäisi miten tulokset ovat syntyneet. Tutkimus, joka vie mielenkiintoisiin tuloksiin, etenee usein yhtä jännittävästi kuin salapoliisikertomus. Seuraavat Schulte-Bergen teokset löytyvät Nils Edelmanin hyllystä: Die gemeinsame Ursache von Schwerkraft und Fliehkraft, 1. painos 1984, 2. painos Galaxies and Geology, 1. painos Stars and Strata, 1. painos The Old and the New Skies, 1. painos Craters and the pre-christian Cross, 1. painos Ein kluges Wort zur rechten Zeit, 1. painos Kirjoja voi tilata kirjailijalta itseltään. Schulte-Bergen osoite on: Im Lohenfeld 2, 4370 Marl, BRD.\n8 8 SKEPTIKKO 2, talvi 1989 AIDS, luontaislääkintä ja esi-isien ilkeät henget Heta Häyry ja Matti Häyry Kehitysmaista on viime aikoina kuulunut uutisia, joiden mukaan immuunikatoa eli AIDSia vastaan on ryhdytty taistelemaan ikimuistoisen kansanlääkinnän keinoin toisin sanoen, poppamiesten taikuuden ja yrttilääkkeiden avulla. Ottaen huomioon ne heikot hoitotulokset, joita länsimaisen lääketieteen parhaillakin keksinnöillä on tähän mennessä ollut immuunikatoon sen kaikissa vaiheissaan, lienee turvallista olettaa, että "luontaishoidon" mahdolliset vaikutukset tuskin perustuvat ihmisruumiin mitattavissa oleviin orgaanisiin ja kemiallisiin reaktioihin. Kuitenkin niinkin merkittävä kansainvälinen elin kuin maailman terveysjärjestö WHO kannattaa nykyään lämpimästi perinteisten hoitomuotojen uutta käyttöönottoa kolmannen maailman maiden terveydenhuollossa. Onko tähän järjettömän tuntuiseen suositukseen olemassa mitään järkevää selitystä erityisesti immuunikadon kohdalla? Huonot lääkkeet ja vähän rahaa Yksi mahdollinen perustelu suositukselle on puhtaasti käytännöllinen. Ne voimakkaat solumyrkyt (esimerkiksi kuuluisuutta saanut amerikkalaisen Wellcomeyhtymän AZT), joita kehittyneissä maissa kokeillaan immuunikadosta kärsiville ovat elimistölle hyvin haitallisia, eikä niillä saaduilla hoitotuloksilla ole tähän mennessä ollut kovinkaan mainittavaa pysyvyyttä. Voi jopa olla, että kehitysmaiden aliravitut ja vastustuskyvyltään heikot AIDS-potilaat kuolisivat näihin myrkkyihin nopeammin kuin itse taudin mukanaan tuomiin tappaviin sairauksiin. Mutta tällainen perustelu ei tietenkään oikeuta pelkkien tehottomiksi tunnettujen luontaistuotteiden tarjoamista köyhien valtioden kansalaisille, kun länsimaissa kuitenkin samanaikaisesti kehitetään ja kokeillaan yhä uusia menetelmiä immuunikadon ja sen sivuvaikutusten hoitoon. Ihmisillä pitäisi toki itse olla sanansa sanottavana siihen, kuinka heidän tautiaan pyritään eliminoimaan Toinen perustelumahdollisuus kansanlääkinnän tukemiselle kehitysmaissa on taloudellis-reahstinen. AZT ja muut immuunikadon lievitykseen käytetyt solumyrkyt ovat kalliita, eikä muutenkin rahattomilla valtioilla ole missään tapauksessa varaa niihin ainakaan nykyisillä hinnoilla. Koska myöskään rikkaat maat eivät tällä kohdalla ole anteliaimmillaan AIDS uhkaa ennustusten mukaan pian myös niiden terveysbudjettia WHO ei voi tarjota huono-osaisille kansainyhteisön jäsenille muuta kuin myötätuntoa ja perinteistä taikuutta.\n9 SKEPTIKKO 2, talvi Mutta tällainen kyynisyys on selvästi tuomittavaa, mikäli Terveysjärjestön virkailijoilla ei ole mitään syytä uskoa kansanparannuksen auttavan tilannetta kehitysmaiden väestön keskuudessa. WHO:n oma päämäärä on tuoda "terveyttä kaikille vuoteen 2000 mennessä", eikä tätä tavaoitetta taatusti saavuteta heittämällä ihmisiä yrttilääkkeiden armoille. Taistelu henkiä vastaan Tässä kuten monessa muussakin perinteisiä lääkintämuotoja käsittelevässä kiistassa ratkaisua on kuitenkin etsittävä muualta kuin hoidon luonnontieteellisestä vaikuttavuudesta. Kansanparantajien saattaminen uudelleen arvoonsa on itse asiassa seurausta siitä, että virallinen länsimainen terveydenhuolto ei ole kehitysmaissa saavuttanut suurinta osaa ihmisistä, ja vaikka olisikin, sen vaikutus on jäänyt kulttuurisista eroista johtuen pinnalliseksi. Potilaat noudattavat usein mieluummin yhteisön perinteisen parantajahenkilön kuin koulutetun lääkärin tai hoitajan ohjeita, olivatpa nämä ohjeet sitten samoja tai toisistaan eroavia. Luonnonlääkkeiden käyttö immuunikadon ja sen sivuvaikutusten hoitoon ei luultavasti olekaan syy siihen, että maailman terveysjärjestökin haluaa korostaa luonnonlääkitsijöiden asemaa. Henkilöinä yrttiparantajat ovat hyödyllisiä siksi, että heidän varoituksiaan tartunnan levittämisestä uskotaan paremmin kuin lääketieteen edustajien vastaavia ohjeita. Parantaja antaa yleensä potilaalleen lääkkeeksi jotakin harmitonta yrttisekoitus- a, joka parhaassa tapauksessa saa tämän olon tuntumaan hiukan paremmalta. Mutta tärkein osuus potilaskäynnissä on infektioneuvonta. Sairastuneelle saatetaan esimerkiksi kertoa, että esi-isien ilkeät henget ovat keksineet inhottavan juonen elävien sukulaisten kiusaamiseksi: he hakeutuvat naiden ruumiisiin ja ryhtyvät sisältä käsin laihduttamaan ja heikentämään heitä. Esi-isiä voidaan kuitenkin estää täyttämästä katalia suunnitelmiaan, sillä onneksi he pystyvät siirtymään henkilöstä toiseen vain ruumiin nesteiden välityksellä. Näin pidättäytyminen sukupuolielämästä tai kondomin käyttö riittävät huijaamaan esi-isien henkiä ja tekemään heidän aikeensa tyhjiksi. Tartunnantorjunta muodostaakin selkeän ja hyväksyttävän perustelun ihmepar.mtajien ja poppamiesten käytölle immuunikadon hoidossa. Kysymykseksi tietenkin jää, onko tällainen hölynpölyyn perustuva sosiaalinen ohjaus joltakin ylevältä eettiseltä kannalta katsottuna oikein. Mutta toisaalta, ellei immuunikadon etenemistä kehitysmaissa voida muullakaan tavoin pysäyttää, moralisointi asialla näyttää turhanaikaiselta.\n10 10 SKEPTIKKO 2, talvi 1989 "Vaihtoehtoista" aatepuuroa opistoissa ja lehdissä Pekka Hartola On hämmästyttävää, miten helposti maassamme erilaisiin opistoihin ja kirjastotiloihin on pesiytynyt riemunkirjavaa valistajajoukkoa, joka tarjoilee kansalaisille veronmaksajien kustannuksella tuota "uudenajan" aatepuuroa, jonka aineksina ovat useimmiten astrologia, steinerilaisuus ja buddhalaisuus. Koko 1980-luvun ajan ovat etenkin Helsingin opistoissa touhunneet muutamat ja samat astrologian ja parapsykologian kritiikittömät julistajat, jotka ovat saaneet temmeltää asioiden parissa lähes mielinmäärin. Vuonna 1982 Kouluhallitus lähetti asiaintilan johdosta opistoille kirjelmän. Sen sisällöstä tekivät parapsykologian kannattajat sensaation: "Kouluhallitus hyökkää parapsykologiaa vastaan." Kirjelmän sisältöä ei esitelty asianharrastajille. Kirjelmässä pahoiteltiin parapsykologian opetuksen tasoa, kritiikittömyyttä, objektiivisuuden ja tieteellisen ajattelutavan puutetta, ja tätä ei haluttu kertoa tietämättömälle kansalle. Vantaan kaupungin työväenopistojen ohjelmistoissa tälle vuodelle löytyy jälleen useita astrologian kurseja, jopa luonnontieteen, matematiikan ja tietojenkäsittelyn otsakkeen alta. Asiasta teki Panu Myllyniemi Helsingin sanomiin 21. tammikuuta yleisönosastokirjoituksen, joka jatkui 28. tammikuuta opiston rehtorinkin pahoitellessa ko. aiheita. Iltalehti pani viihdetoimittaja Heljä Vasaran tekemään vuoden aluksi jutun ennustajasta, ja astrologi Vuokko Coco sai 6.1 Iltalehden koko sivun lasketellessaan typeryyksiä haastattelijalle. Astrologi väitti oppinsa lähestyvän tiedettä ja pahoitteli niitä, jotka leimaavat astrologian huuhaaksi. Lähetin lehteen vastineen, jota ei julkaistu. Iltalehti teki kesäolympialaisten alla myös ison jutun soutaja Karppisen menestyksestä, jota astrologi Sven Stenberg luonnehti kultaisten tähtien loistoksi. Kun tuli tieto Karppisen takaiskusta, veti Iltalehti kiireesti toisen painoksen pois ja teki korjatun kolmannen painoksen, josta onnettoman astrologin munaus oli poistettu. Astrologian suosion perusteita tutkiessa tulee kiinnittäneeksi huomion muutamiin "viattoman" tuntuisiin julkaisuihin ja yhteisöihin, jotka tuputtavat astrologiaa tämän tästä juttujen ja esitelmöijien kautta. Äskettäin painatti Anna-lehti lukijoilleen isohkon horoskooppikirjasen. jonka ensimmäinen lause on: "Astrologia on syvällinen ja monimutkainen tieteenala." Yli kappaleen levikkinen Voi hyvin -lehti, jonka toimittajat ovat olleet innolla mukana kirjan Terveen elämän salaisuudet tekemisessä, tupruttelee jatkuvasti astrologisia ja New Age\n11 SKEPTIKKO 2, talvi kultin "savumerkkejä" ja ihasteluita kyseisiä asioita kohtaan. Tyrmistyttävän kritiikitön ja ajattelultaan haperoa tuotetta on myös jättiteos Terveen elämän salaisuudet. Kvasitieteilyssä lähes mestariluokkaan ovat yltäneet suomalaiset kioskilehdet Ultra ja Atlantis, Elämälehdet sekä sensaatikirjailija Oskar Reposen huimat seikkailut parapsykologian hämärillä poluilla. Ultran ja Atlantiksen kirjoittajina on useita astrologeja, jotka ovat julkaisseet omat kirjansakin. Kirjat on huolellisesti siistitty häiritsevästä kritiikistä ja ristiriitaisuuksista. Unohtaa ei pidä myöskään steinerilaisten oppien astrologisperusteista kosmologiaa. Tähtivaikutukset ovat mm. biodynaamisen viljelyn, eurytmian ja steinerpedagogian perustana. Ihmekö sitten, jos astrologian harrastusta ja seminaaritoimintaa löytyy steiner-koulun opettajien paristakin. Myös Kriittinen korkeakoulu on kritiikittömästi esitellyt tunnettuja kvasitieteilijöitämme ja julkaisuja, jotka ovat herättäneet arvostelua valtalehdissämmekin. Luonnonhenget, tontut, puunhenget, bioenergiat ja maasäteily kummittelevat yhä useissa kurssikeskuksissa etenkin Karjalohjan ja Tampereen lähistöllä. Hämmästyttävää tietämättömyyttä ja välinpitämättömyyttä on sekin, että Skepsiksen toiminnasta ja olemassaolosta puhutaan erittäin vähän näissä "uuden ajan" aatepuuropiireissä, joissa useimmat lienevät jo löytäneet lopullisen totuuden ja tien autuuteen ja onneen sekä asiain menestykselliseen markkinointiin tietämättömyyden kustannuksella. Uutisia Koonnut Matti Virtanen Skeptikko-lehden ensimmäisessä numerossa viime joulukuussa ennustettiin, että tulevan vuoden aikana saamme taas kuulla jostakin päin Aasiaa tuoreita tietoja hirmuisesta lumimiehestä Jetistä ja hänen serkuistaan. Ennustukset eivät yleensä toteudu tarkasti, eikä tämäkään osunut aivan nappiin: uutinen lumimiehestä tuli neuvostoliittolaiselta uutistoimistolta APN:ltä. mutta ei Aasiasta vaan paljon lähempää, Lovozeron piiristä Kuolan nimemimaalta. APN:n tarina sai kiitettävästi palstatilaa sanomalehdissä 5. tammikuuta Kansan Uutiset ja Turun Sanomat oli tilannut oikein taiteilijalta piirroksen otuksesta, jolle silminnäkijät olivat antaneet nimeksi Afonja. Helsingin Sanomain Maailman ihmisiä (sic) -palstalla Kuolan lumimiestä kuvattiin seuraavasti:\n12 12 SKEPTIKKO 2, talvi 1989 "Se oli harmaan villan peittämä ja kulki kahdella jalalla, vaikka hyppelikin välillä apinan tavoin. Pituutta otuksella oli arviolta kaksi ja puoli metriä, ja sen ääni muistutti lehmän ammuntaa." "Järvenrannalla on nähty paljon Afonjan jälkiä. Myös sen lepopaikka on löydetty ja saatu näytteitä sen villasta ja ulosteista. Moskovalaiset oikeuslääketieteen asiantuntijat ovat tulkinneet näytteet ja todenneet, etteivät ne ole yhdenkään tunnetun ruohoa syövän eläimen." APN:n mainitsemat silminnäkijät olivat joukko nuoria, jotka olivat olleet jossakin kämpillä iltanuotion äärellä. Afonjan askeleita kuultuaan nuoret olivat arvelleet, että kyseessä on karhu. Olento oli kuitenkin "muistuttanut" ihmistä. Nuoret pakenivat majaan piiloon, jolloin otus kiipesi majan katolle. Nuoret kertoivat Afonjasta Lovozeron piirin toimeenpanevan komitean päivystäjälle, ja tieto kiiri sittemmin piirikeskukseen. APN kertoo, että "lopulta asia alkoi kiinnostaa myös aikuisia". Luonnonsuojelualueen vanhemman riistanvalvojan Igor Pavlovin oli lähdettävä katsomaan ihmettä kahden metsästäjän kanssa. "Illalla hänkin näki Afonjan parinkymmenen metrin päästä", uutinen kertoi. Uutistoimisto APN lähettää maailmalle varmaankin satoja, ellei tuhansia tiedejuttuja vuodessa. Niistä suurin osa on varmaankin ihan kelvollista journalismia. Silmiinpistävän usein joukossa on kuitenkin tällaisia afonjajuttuja, joissa kerrotaan suuren Neuvostomaan syrjäkolkilla tapahtuvista ihmeellisistä asioista tai neuvostoliittolaisen tieteen mullistavista keksinnöistä. Tällaisia kritiikittömiä tarinoita voinee nimittää lysenkojournalismiksi Yhdysvalloissa vastaavaa ilmiötä kutsutaan mm gee-whizz -journalismiksi. Sen voisi suomentaa vaikkapa "fits fiu" tai "voihan nenä" -kirjoitteluksi. Keskeistä siinä on, että kirjoittaja haluaa uskoa käsissään olevaan ihmeeseen ja jättää sen vuoksi epäilevän näkemyksen kirjaamatta. Riittää kun vksi tiedemies (tässä tapauksessa moskovalainen oikeuslääkäri) on sanonut jotakin. Afonjan tarinassa on useita vihjeitä siihen suuntaan, että kyseessä oli kuin olikin karhu: Otus oli sopuisa, utelias ja kiipesi majan katoile. Sen lisäksi ulosteiden syynääminen kertonee jotakin. Allekirjoittanutta jäi vaivaamaan erityisesti yksi asia: miksi meidän ihmisten on aina lähdettävä outoja olentoja vastaan aseet olalla. Mikseivät Pavlov ja kumppanit ottaneet mukaan myös kameraa a kiikaria. Afonjan kuuluisasta serkusta, hirmuisesta lumimiehestä Jetistä sentään on olemassa yksi valokuva, josta kerrotaan tuoreessa Skeptical Inquirer -lehdessä. Kuvan on ottanut brittifyysikko Anthony Wooldridge maaliskuussa Se julkaistiin tuoreeltaan mm. New York Times sanomalehdessä, jossa tosin harmiteltiin hahmon epäselvyyttä. Kuvasta keskusteltiin kryptozoologiassa jonkin\n13 SKEPTIKKO 2, talvi aikaa, kunnes elektroninen kuva-analyysi paljasti Jetiksi epäillyn hahmon sen kallionulkonemaksi. Wooldridge itse on myöntänyt, että hän erehtyi luulemaan kiveä eläväksi olennoksi. "Olen tietysti hyvin pettynyt fotogrammetrisiin tuloksiin", hän lisää. Uutistoimisto APN palasi asiaan tammikuun lopussa artikkelissa, jonka Kansan uutiset julkaisi viiden palstan otsikolla "Lumimiehen etsijät ovat tosissaan" ( ). Jutussa kerrotaan Moskovassa pidetystä lumimiesseminaarista. Seminaarissa oli esillä mm. lumimiehen olemassaolosta "melkoisesti todisteita". Nämä melkoiset todisteet ovat "lähes 3000 ilmoitusta sen kohtaamisesta, useita satoja jalan- ja kädenjälkiä ja muuta todistusaineistoa". Jotenkin tästä tulee mieleen ufotutkimus, jossa myös käytetään kovin epäsuoraa todistusaineistoa. P.S. Skeptical Inquireriin asiasta kirjoittanut Michael Dennett viittaa jutussaan kansainvälisen kryptozoologian yhdistyksen ISC:n lehteen Cryptozoology. Valitettavasti emme ole ehtineet saada alkuperäistä lähdettä käsiimme. Cryptozoologya kun ei myydä kaikissa lehtipisteissä. Ennustuksia Koonnut Hannu Karttunen Tammikuussa puhuttiin päivittäin siitä, pääseekö Pertti Paasio hallitukseen, ja jos, niin kenen paikalle. A-studiossa 23. tammikuuta selvänäkijä Olli Kalajoki esitti asiasta oman ennusteensa: Paasio pääsee melko varmasti hallitukseen ja hän haluaisi joko Matti Louekosken tai Tarja Halosen paikalle. Toimittaja oli ennustajaa paremmin perillä asioista, ja totesi, ettei Paasiolla ole mahdollisuuksia Louekosken paikalle, häneltä kun puuttuu oikeusministeriltä vaadittava muodollinen pätevyys. Jo seuraavana aamuna tapahtuneesta suurta kohua herättäneestä Kalevi Sorsan erosta Kalajoki ei maininnut halaistua sanaa. Toinen ennustus onnistui paremmin, mutta siihenpä ei moisia yllätyksiä liittynytkään: Kalajoki ennusti että Ilkka Suominen on halukas jatkamaan kokoomuksen puheenjohtajana (tämänhän Suominen sitten ilmoitti pari päivää myöhemmin). Suomisen jatko ensi kesän puoluekokouksen jälkeen kuulemma näyttää varmalta (sen taas saamme aikanaan nähdä). Tähdet ja avaruus -lehdessä esittämäni toivomus on tuottanut muutamia ennustuksia sisältäviä lehtileikkeitä, mistä lähettäjille kiitokset. Lähettäkääpä edelleen ennustajien, astrologien ja selvänäkijöiden tulevaisuutta koskevia lausuntoja. Julkaisemme niistä sitten aikanaan tiivistelmiä tällä palstalla.\n14 14 SKEPTIKKO 2, talvi 1989 Skepsiksen tiedotuksia Kokouskutsu Skepsis-yhdistyksen vuosikokous pidetään 22. maaliskuuta 1989 Kahvila-ravintola Suola ja Pippurissa, osoite Vironkatu 8. Helsinki 17 (Kruununhaka). Kokouksessa käsitellään sääntömääräiset asiat: tilinpäätös, vuosikertomus ja tulintarkastajien lausunto, toimintasuunnitelma, jäsenmaksu ja hallituksen jäsenten sekä tilintarkastajien valinta. Hallituksessa on keskusteltu yhdistyksen rakenteen muuttamisesta siten, että Skepsikselle perustettaisiin tieteellinen neuvottelukunta. Siihen voitaisiin koota ansioituneita tieteilijöitä, joiden puoleen voisi kääntyä pulmallisissa kysymyksissä. Yhdistyksen hallitus voisi silloin olla nykyistä käytännönläheisempi elin. Mallin toteuttamisesta ei ole vielä päästy yksimielisyyteen. Neuvottelukunnan perustamisesta onkin päätetty keskustella vuosikokouksessa. Randin vierailu siirtyy taas Yhdysvaltalaisen sisarjärjestömme CSICOPin yhden miehen iskuryhmä, taikuri James Randi on tuoreimpien tietojen mukaan taas lykkäämässä Suomenmatkaansa. Syksyllä oli puhetta, että Randi toteuttaisi peruuntuneen Euroopankiertueensa toukokuussa Euroopan skeptikkojen yleiskokouksen jälkeen. CSICOPin toiminnanjohtaja Mark Plummer tiedusteli marraskuussa Skepsiksen mahdollisuuksia isännöidä Randin vierailua toukokuussa. Vastauksemme oli tietysti myönteinen Tammikuun lopussa tuli Plummerilta kuitenkin uusi kirje, jossa esitettiin vierailun ajankohdaksi syyskuuta. Meidän ei kai auta muu kuin suostua. Tekee kyllä mieli muokata Augustin Ehrensvärdin sanoja Kustaanmiekan Kuninkaanportista: Suomalainen skeptikko, seiso täällä omin jaloin äläkä luota vieraan apuun. Skepsiksen luentosarja jatkuu Yhdistyksemme keskiviikkoluentojen sarja käynnistyi tammikuun puolivälissä, kun Kellokosken sairaalan lääkäri Pekka Roponen kävi kertomassa hypnoosista. Mielenkiintoinen luento toi valaistusta mm. meitä maallikkoja askarruttavaan kysymykseen siitä, millainen tajunnan tila hypnoosi oikein on: Onko se lähempänä uni- vai valvetilaa, vai onko kyseessä pelkkä roolileikki?\n15 SKEPTIKKO 2, talvi Allekirjoittaneen muistiinpanoista löytyy seuraavanlainen lause: "Hypnoosisssa aikaansaadut ilmiöt ovat niin vaikuttavia, että pelkkä roolipeli ei ole uskottava teoria hypnoosin selitykseksi"... Roponen on luvannut kertoa asiasta myöhemmin Skeptikon lukijoille, joten eipä paljasteta enempää. Seuraava Skepsis-luento pidetään helmikuun 15:ntenä kello 18 Porthanian luentosalissa IV. Luennoitsijana on dosentti Matti Leikola, ja aiheeksi on sovittu "Mistä 1980-luvun metsänhoitotieteessä on kysymys?". Maaliskuun 15:ntenä luennoitsijamme on tiedotusopin professori Pertti Hemanus Tampereen yliopistosta. Hänen aiheenaan on "Irrationalismi ja taikausko suomalaisissa tiedotusvälineissä". Seuraavan Skepsis-luennon pitää aivotutkija, lääketieteen tohtori Markku T. Hyyppä kansaneläkelaitokselta. Huhtikuun 12:ntena pidettävän luennon aihetta ei ole vielä sovittu lopullisesti, mutta yhdistyksen puolileikillinen toivomus oli "Kummassa aivopuoliskossa sielu sijaitsee?" Toukokuun 10. päivän luennoitsija on assistentti Martti Junnonaho Turun yliopistosta. Hän on tutkinut mm. itämaisia uskontoja ja niiden levinneisyyttä länsimaissa. Mistä johtuu, että itäiset aatteet saavuttivat niin suuren suosion lännessä 1970-luvulla? Oliko kyseessä suuri väärinkäsitys? Miksi niin moniolla guruilla menee nykyisin huonosti? Siinä muutamia kysymyksiä, joita Junnonaho on luvannut pohtia luennossaan, Kaikki Skepsis-luennot pidetään tänä keväänä Porthanian luentosalissa P IV. Euroopan skeptikot kokoontuvat Yhdysvaltain skeptikkojen kattojärjestö CSICOP on järjestänyt pian viidentoista vuoden ajan suuria vuosikokouksia, joissa on kolmen päivän ajan pohdittu lukuisia ajankohtaisia aiheita luennoilla, seminaareissa ja paneelikeskusteluissa. Moni ei tiedä, että vastaavanlaisia kokouksia pidetään myös Euroopassa. Jo toinen eurooppalainen skeptikkokonferenssi pidetään Länsi-Saksassa Munchenin lähellä 5-7 toukokuuta 1989 Sen järjestävät yhteistyössä CSICOP ja liittotasavallan skeptikoiden yhdistys GWUP eli Pseudotieteiden tieteellisen tutkimuksen yhdistys. Kokouksessa on neljä teemaa: pseudo- tai tarkemmin käännettynä "rajalääketiede", pseudotieteiden filosofia, maasäteily ja taikavarpujen käyttö sekä grafologia. CSICOP on lähettänyt Skeptical lnquirerin eurooppalaisille lukijoille kutsun osallistua konferenssiin ja toivoo halukkaiden ilmoittautuvat esitelmän pitäjiksi. Sankka suomalainen osanotto olisi tietenkin toivottavaa. Siksi ohessa on\n16 16 SKEPTIKKO 2, talvi 1989 kopio ilmoittautumislomakkeesta. Ilmoittautumisten takarajaksi on mainittu 15. tammikuuta, mutta yleensähän tuollaiset aikarajat venyvät... Konferenssi pidetään Bad Tölzin kylpyläkaupungissa noin 50 kilometrin päässä Munchenistä. CSICOP varoittaa, että myohäiset ilmoittautujat joutunevat majoittumaan konferenssikaupungin ulkopuolelle. Maksakaa jäsenmaksunne Tämän lehden mukana seuraa Skepsiksen jäsenmaksukuitti. Se kannattaa maksaa, jos haluaa saada Skeptikko-lehden seuraavankin numeron kotiinsa. 60 markan jäsenmaksu takaa myös sen, että pääsette vaikuttamaan yhdistyksen tulevaisuuteen maaliskuun vuosikokouksessa. Mutta parasta kaikessa on se, että jäsenmaksun maksaneet saavat Paholaisen asianajaja -kirjan Ursan jäsenhintaan. Kirja on tulossa painosta maaliskuussa, ja sen ennakkotilaus- ja käteishinta jäsenille on 88 markkaa, kun kirjakauppahinta on 110 markkaa. Saadaksesi kirjan jäsenhintaan täytä lehden mukana tuleva postisiirtolomake ja merkitse tiedonantotilaan selvästi nimesi ja osoitteesi ja mainitse, että tilaat kirjan Paholaisen asianajaja. Ilmoita myös olevasi Skepsiksen jäsen. Maksa sitten 88 markkaa postiin tai pankkiin ja Ursa postittaa kirjan sen tultua painosta. Myöhemmin kirjaa voi ostaa jäsenhintaan myös Ursan toimistosta. Paholaisen asianajajan alaotsikkona on Opaskirja skeptikolle. Sen kymmenessä luvussa käsitellään melkein kaikkia mahdollisia paranormaaleiksi väitettyjä ilmiöitä kuten taikavarpuja, humanoideja, planeettavoimaa, sporavoimaa ja luumuvanukasta... Kirja sisältää myös tuoretta tietoa suomalaisten suhtautumisesta yliluonnollisiin ilmiöihin. Kaikki tämä ensimmäisen kerran suomen kielellä samojen kansien välissä. Tartu toki kynään ja täytä oheinen tilauslomake. Seuraava lehti Toimituksen tavoitteena on tehdä seuraava lehti suunnilleen toukokuun alkupuolella. Tällä hetkellä varastossa on pari juttua, joita emme erityisesti ns. päätoimittajaa toistaiseksi vaivaavan kroonisen kiireen vuoksi ehtineet muokkaamaan tähän numeroon. Lisää kuitenkin tarvitaan koko ajan. Puheenjohtajamme mainitsemaa 16 sivun rajaa voidaan kyllä huomattavasti kasvattaa, kunhan vain julkaistavaa aineistoa saadaan riittävästi. Lähettäkää siis meille kirjoituksia, mielipiteitä, kirjeitä toivottavasti perustettavaan yleisönosastoon, kuvia, piirroksia ja kaikkea muutakin mahdollista ja mahdotonta skeptistä materiaalia.\n17 SKEPTIKKO 2, talvi Plan ahead for the 1989 CSICOP European Conference CSICOP's second European conference will be held at the resort of Bad Tölz, near Munich, West Germany from May 5 to 7, Speakers will include Europeanexperts on paranormal and pseudoscientific topics of particular importance in Europe. Members of the CSICOP Executive Council, including James Randi will also be on the program Translation into English, German, and Spanish will be provided Topics will include: 1 Fringe Medicine 2. The Philosophy of Pseudoscience 3. Earth Rays and Dowsing 4. Graphology Call for Speakers If you would like to deliver an address in your own language on one of the topics above, or another topic relevant to CSICOP, please send your name, address, telephone numbers, vita and the subject of your proposed talk to Amardeo Sarma, G.W.U.P., Postfach 1222, D-6101 Rossdorf, West Germany, before January 15, Accommodation Accommodation details will be sent to all early registrants. The earlier you register the better your chance to obtain accommodation at the conference site. We cannot guarantee accommodation or meal tickets in the Bad Tölz resort for late registrants. Late registrants may have to stay in Munich, 30 miles away Please use registration form on back cover.\n18 18 SKEPTIKKO 2, talvi 1989\n19 SKEPTIKKO 2, talvi Jos haluat liittyä Skepsiksen jäseneksi, lähetä allaoleva lomake täytettynä Skepsiksen sihteerille, jolta voit myös kysellä lisätietoja yhdistyksestä (osoite löytyy sivulta 2). Jäsenanomus Hyväksyn Skepsis-yhdistyksen säännöissä määritellyt tarkoituksen ja toimintaperiaatteet (kts. lehden takakansi) ja haluan liittyä yhdistyksen jäseneksi. Nimi Ammatti ja oppiarvo Lähiosoite Postitoimipaikka Puhelin Työpaikka Lähiosoite Postitoimipaikka Puhelin Kokemus Skepsiksen toimialaan liittyvistä asioista, mahdolliset aihetta sivuavat julkaisut, jäsenyys muissa tieteellisissä yhdistyksissä, erityiset mielenkiinnon kohteet (käytä tarvittaessa erillistä paperia): Päiväys Allekirjoitus\n20 Skepsis on 1987 perustettu suomalaisten skeptikkojen yhdistys. Skepsiksen toimintaperiaatteet ovat samantapaiset kuin yhdysvaltalaisen CSICOPin (Committee for the Scientific Investigation of Claims of the Paranormal), mutta se toimii täysin itsenäisesti vaikkakin yhteistyössä CSICOPin ja muiden vastaavien järjestöjen kanssa. Yhdistyksen säännöissä mainitaan Skepsiksen tarkoituksesta ja periaatteista seuraavaa: Yhdistyksen tarkoitus on: - Edistää paranormaaleja ilmiöitä koskevien väitteiden objektiivista ja puolueetonta tieteellistä tutkimusta, ottamatta näiden väitteiden paikkansapitävyyteen kantaa apriorisin, tutkimusta edeltävin perustein. - Ylläpitää tällaisesta tutkimuksesta kiinnostuneiden ihmisten verkostoa seka pitää yhteyttä vastaavanlaisiin yhteisöihin kotimaassa ja ulkomailla. - Julkaista paranormaaleja ilmiöitä koskevia väitteitä tutkivia artikkeleja ja kirjoja sekä laatia tällaisia väitteitä sisältävien julkaisujen bibliografioita. - Järjestää alaan liittyviä kokouksia ja konferensseja seka harjoittaa valistus- ja tiedotustoimintaa. Yhdistys on poliittisesti, aatteellisesti ja uskonnollisesti sitoutumaton. Yhdistyksen hallitus voi hyväksyä anomuksesta yhdistyksen jäseneksi yksityishenkilöitä ja oikeuskelpoisia yhteisöjä, jotka hyväksyvät edellä mainitut yhdistyksen periaatteet.


Puhtaan urheilun kultainen kapula veteraanien yleisurheilun hallimaailmanmestaruuskilpailuille - Suek\nEtusivu Artikkelit Puhtaan urheilun kultainen kapula veteraanien yleisurheilun hallimaailmanmestaruuskilpailuille\nUutiset - 2.4.2012\nVeteraaniyleisurheilun hallimaailmanmestaruuskilpailuissa 3.–8.4. Jyväskylässä on luvassa reilun pelin juhlaa. Kisat ovat mukana Suomessa järjestettävien kansainvälisten urheilutapahtumien reilun pelin haastekampanjassa. Reilun menon kunniaksi myös kisojen viesteissä käytetään kultaisia viestikapuloita.\nVeteraaniyleisurheilun hallimaailmanmestaruuskilpailut on vuoden 2012 kansainvälisin ja suurin yleisurheilukilpailu Jyväskylässä. Se sisältää perinteisten hallilajien lisäksi myös ulkoheittolajit sekä pitkän matkan juoksut ja kävelyn. Kisoihin odotetaan 66 eri maan edustajia, yhteensä 3000 urheilijaa.\nReilun pelin haaste merkkinään kultainen kapula saapuu Jyväskylään ilma-aseiden EM-kilpailuista, jotka järjestettiin helmikuussa.\n– Meille ampumalajien edustajille oli kunnia-asia ottaa vastaan puhtaan urheilun haaste ja viedä tärkeää sanomaa eteenpäin. Vietimme helmikuussa hienot puhtaan urheilun kisat Heinolassa. Toivon, että Jyväskylässä reilu henki ja sitoutuminen eettiseen urheiluun ovat yhtä iloisesti ja vahvasti esillä, toiminnanjohtaja Risto Aarrekivi Suomen Ampumaurheiluliitosta sanoo.\n– Haaste on meille mieluinen. Veteraaneissa on viisautta, ja teemme kaikkemme onnistuneen ja puhtaan kisatapahtuman eteen. Hyvin kansainvälisissä kisoissamme puhtaan urheilun viesti kiirii samalla myös Suomelta maailmalle, Suomen Veteraaniurheiluliiton toiminnanjohtaja Vesa Lappalainen sanoo.\nSuomessa järjestettävien kansainvälisten urheilutapahtumien reilun pelin haastekampanja on osa Puhtaasti paras -ohjelmaa. Kultainen kapula haastaa vastaanottajansa edistämään puhdasta urheilua ja sitoutumaan sen arvoihin. Kultainen kapula on jo kiertänyt Suomea Nuorten Olympiafestivaaleilla vuonna 2009, salibandyn MM-kisoissa vuonna 2010, muodostelmaluistelun MM-kilpailuissa ja enduromoottoripyöräilyn MM-joukkuekilpailuissa vuonna 2011 sekä ilma-aseiden EM-kilpailuissa vuonna 2012.\nPuhtaasti paras -ohjelman esittelypiste on paikalla Jyväskylässä torstaina 5.4. ja perjantaina 6.4. kello 12–17. Esittelypisteellä voi allekirjoittaa suurvetoomuksen puhtaan urheilun puolesta ja testata, tunnistaako Puhtaasti paras -ohjelman urheilijatähdet. Esittelypisteellä on myös kuvateline, johon kisoissa palkitut urheilijat kirjoittavat nimensä puhtaan urheilun puolesta.\nSuomen Veteraaniurheiluliitto – toiminnanjohtaja\ngsm 040 820 4730\nAmpumaurheiluliitto – toiminnanjohtaja\ngsm 040 774 6950


Moottori 1.8 l, Diesel Mittarilukema 524 985 km\nItsellä uutena autona ostettu 15.7.1999 Ford Salo Suur-Uski Tiina nimellä. Ja myöhemmin haltijana invaliidi isä invaliidikortin kanssa.\nAuto on rekisteröity pakettiautoksi 2017 loppuvuonna. Autossa kattoteline ja suksiboxi. Vetokoukku kiinteänä. Alumiinivannesarjoja uusilla kesärenkailla kaksi sarjaat Nokia Nordman ja Continental + 2 muuta. Eli kesärenkaita 8 kpl sekä talvirenkaat peltivanteilla. Ex...Lue lisää »\nAuto on rekisteröity pakettiautoksi 2017 loppuvuonna. Autossa kattoteline ja suksiboxi. Vetokoukku kiinteänä. Alumiinivannesarjoja uusilla kesärenkailla kaksi sarjaat Nokia Nordman ja Continental + 2 muuta. Eli kesärenkaita 8 kpl sekä talvirenkaat peltivanteilla. Extraa: takalasin ikkuna, takalasin pyyhin moottori.\nAjoumpiot vaihdettu uusiin, tuulilasi uusi, jarrupalat ja jarrulevyt ja etu ja takalaakerit vaihdettu syksyllä.\nJakohina vaihdettu 518 560km. Edellinen vaihdettu 70 000 km aiemmin. Tämä jakohihna mukaan - ei kulumisen jälkiä. Lämmityslaitteen moottori uusittu, termostaatti vaihdettu. Ilmastointihuolto tehty.\nEberistä puuttuu sulake - Eberi on tarkastettu huollossa. Defa lohkolämmitin järjerstelmän lämmitin yksikkö mukaan. Ei ole vielä asennettu.\nKAIKKI KUNNOSSA SEURAAVALE HUOLELLISELLE KULJETTAJALLE\nHUOLLETTU ETUKÄTEEN Piilota »\nFord Focus 1.8, '00, 3657 tkm\nFord Focus 1.8, '99, 492 tkm\nFord Focus 1.8, '00, 425 tkm\nNettiauto ID 9485040


← Hedda ja Keskiäkäinen juhlivat Yulea\nMies, kitara, yleisö →\njoulukuu 23, 2010 60 kommenttia\n– Iltapäivää, hyvät kuulijat. Jouluun on enää yksi yö ja tänään on vuorossa viimeinen haastateltava sarjassamme Miten sinä valmistaudut jouluun? Aikaisemminhan jouluperinteitään ovat kertoneet mm. Madonna, Jesse ja James sekä joukko suomalaisia turhia julkkiksia. Tänään on vuorossa suurelle yleisölle täysin tuntematon bloggaaja SusuPetal. Miksi juuri hän? Eihän kukaan tiedä, kuka hän on ja mitä ylipäänsä on bloggaaminen.\nBloggaamista harrastettiin 2000-luvun alussa ennen Facebookia ja Twitteria. Halusimmekin saada haastateltavaksi tämän jo perinteeksi muodostuneen nettikirjoittelun edustajan. SusuPetal oli ainoa, jonka saimme kiinni, sillä muut bloggaajat tuntuvat katkaisevan piuhat joulun pyhiksi.\n– John Lennonin Happy Christmas. Sen sanoma on kaunis.\nPssst…nyt se kamala haastattelija lähti ostoksille. Oikein ihanaa joulun aikaa kaikille, hyvää tahtoa ja rauhaa!!!\nKiirepakolainen haastoi minut näihin paljastuksiin.\nFiled under blogistania, elämää, haasteet, juhlaa, musiikki, pakinat\n60 Responses to Radiohaastattelu\njoulukuu 23, 2010 13:01\nJuutujasi on mukava lukea. Kiitos.\njoulukuu 23, 2010 16:48\nKiva, että on lukijoita, Anne!\njoulukuu 23, 2010 13:13\nIloa, iloa, iloa, iloa! Hih, kun pisti hauskuttamaan jouluinen haastattelusi. Ei oo eka haastattelija, joka pyrkii laittamaan haastateltavalle sanat suuhun….. hmmmhhh….\nAattele, joku vie sanat suusta ja toinen laittaa sanat suuhun. Ei ihme että on välillä sanaton. Minä ainakin.\njoulukuu 23, 2010 16:49\nKiirepakolainen, totta. Saa kyllä varoa sanojaan, kun on varkaita ja muunlaisia rosvoja liikkeellä!\njoulukuu 23, 2010 13:24\nWau, olipas hauska juttu!!!\nTollasia haastattelijoita joulupukki vois antaa piiskalla….\nOnneksi Susu piti pintansa 😀\njoulukuu 23, 2010 16:50\nKimmeli, onkohan joulupukilla piiskoja?\njoulukuu 23, 2010 13:28\nTylsä ja asenteellinen haastattelija. Hyvä, että SusuPetal piti puolensa. Tyrannosaurus Rexin täti – tuosta hyvästä SusuPetal olisi voinut ottaa korkokengän jalastaan ja kalauttaa korolla haastettelijaa päähän tai paiskata puhelimen kiinni, jos se olikin puhelinhaastattelu.\nValitettavasti linkki YouTubeen ei toiminut.\njoulukuu 23, 2010 16:51\nPantteri, videota pääsee kuuntelemaan Youtuben puolella tuon videokuvan kautta, klikkaa etiäpäin!\nNiin ja RAUHALLISTA JA VOIMAANNUTTAVAA JOULUN AIKAA!\njoulukuu 23, 2010 16:52\nKiitos samoin, Pantteri!\njoulukuu 23, 2010 13:30\nMinäkin tykkäisin haastatella ihmisiä. Yleensä, kun katson TV:sta haastatteluja, niin reportterit eivät ymmärrä kysyä sellaisia kysymyksiä, jotka minua kiinnostaisivat. Mikä kysymys sekin on, että miltä nyt tuntuu?\nKirjoitit hauskasti. Nyt menen kuuntelemaan Happy xmas ´ia\nUnelma, sinun olisi pitänyt haastatella minua!\njoulukuu 23, 2010 13:32\nEhheeeeeeeeeh *tikahtuu*, Tyrannosaurus Rexin täti :DDD Tuohan on suuri kunnia suorastaan. Ja vieläpä ENNEN kaupallisia tiedotteita, aivan mahtava prime time!\nTahtois oikeasti kuulla tuon haastattelun. Oikeassa radiossa. Ois jotain iloakin.\nIloa. Valoa. Peace and Love and Rock’n Roll!!!\njoulukuu 23, 2010 16:53\nTodellakin prime time, Polga. Eh…\njoulukuu 23, 2010 14:36\nOlipa muuten hyvä, että muutit sieltä Vuodatuksesta pois. Kommentoiminen siellä on ollut tuskaa viime aikoina.\nHyvä biisi! Haastateltavaksi joutuminen voi olla äkkiseltään kamalaa, mutta hyvinhän se meni 🙂\njoulukuu 23, 2010 16:54\nLepis, olihan se kamalaa joutua radioon ilman varoitusta, mutta onneksi en änkyttänyt pahemmin. En saanut tilaisuutta…\njoulukuu 23, 2010 15:05\nHauskastipa vastasit tunnustukseen!! Kaikki sitä haastattelijaksi pääsevätkin, ei tunne edes SusuPetalia! Tämä haastattelu on varmaankin kuultavissa Areenalla, hakusanalla Madonna ja muut kuuluisuudet 😉\njoulukuu 23, 2010 16:55\nKyllä vain, Miiwi, sieltä sen voi kuunnella aina vaan uudestaan 😉\njoulukuu 23, 2010 15:14\nMaltti oli valttia ja jaksoit rauhallisesti vastailla pöntön hastattelijan kymysyksiin. Hyvä sinä ja\njoulukuu 23, 2010 16:56\nAimarii, otin tuollaisen zeniläisen asenteen, Aimarii, eli purin kynsiäni koko ajan, etten räjähtäisi!\njoulukuu 23, 2010 15:15\nTyypillinen radiohasstattelija joka ei anna haasteltavan kertoa omista ajatuksistaan mitaan. Kaiken pitaa aina olla niin kuin haastattelija ajattelee (tai sitten poliittisesti korrehtia) eika voi myontaa, kuten tassa tapauksessa, etta kaikkia ei kiinnosta joulu joka muuttuu joka vuosi yha kaupallisemmaksi. Joulumielta vai? Paketteja, ruokaa tonneittain, juomaa pulloittain ja sitten heti joulun jalkeen (tai jo samana paivana tai seuraavan) mennaan myymaan lahjat internetin kautta koska ne eivat kuitenkaan sopineet!\nOta joulu rauhallisesti SusuPetal, ihan niin kuin itse haluat, alaka valita kaiken maailman haastettelijoista, olisivatkin vaan fiktiota (mutta silta se ei tunnu).\njoulukuu 23, 2010 16:57\nHPY, usein tuntuu tärkeämmältä, että itse on äänessä, ei haastateltava. Ja ennakkokäsitysten mukaan pitäisi vastata.\nVaan ei se mitään, iloa!\njoulukuu 23, 2010 16:21\nHyvää Joulua SusuPetal, toivon sinulle sydämen täydeltä Iloa!\njoulukuu 23, 2010 16:58\nSuviAnniina, kiitos samoin myös sinulle!!\njoulukuu 23, 2010 17:10\nlol, jos mä joudun yllättäen näin joulun alla vielä radiohaastatteluun, niin ei hätää…voin käyttää sun vastauksia, biisiä myöten.\nJoulu rauhaa ja rakkautta ja iloa uudelle vuodelle, Susu!\njoulukuu 23, 2010 20:38\nVapaasti köytettävissä, Itkis!\nJoulun rauhaa myös teille molemmille!\njoulukuu 23, 2010 18:35\nHauska haastattelu,vai muka tylsä!!!\nIhanan rauhallista Joulun aikaa SusuPetal 🙂\nYaelian, mukavaa joulun aikaa sinullekin!\njoulukuu 23, 2010 19:31\nJouluiloa, Susu! 🙂\njoulukuu 23, 2010 20:39\nKiitos samoin sinulle, Celia!\nHyvinhän se meni, oli oikein syväluotaava vai mikä se hieno tähän sopiva sana olisi.\nTunnelmallista ja herkullista joulua ja hyvää uutta vuotta 2011 Susupetalille..\njoulukuu 23, 2010 20:40\nArleena, hyvin meni ja on onneksi ohi 🙂\nTunnelmallista joulun aikaa myös sinulle, Arleena.\njoulukuu 23, 2010 21:00\nJärkyttävä video, tätä en ole ennen nähnyt. Xmas from hell, indeed!\nRadiotoimittajan ironia ei ollutkaan niin räikeää enää tuon katsomisen jälkeen. Miten kauhean ristiriitaista kaikki.\nSilti: aitoja ilon aiheita sinulle Susu, ihmisen pahuudesta huolimatta. Rauhaa jouluusi ja — iloa.\nPakko kerrata vielä videon loppuviisautta:\n” An eye for an eye\njoulukuu 23, 2010 23:26\nRistiriitaista todellakin, Kutis, mutta onneksi aitoja ilon aiheita maailmassa vielä on, Kutis.\nJoulun iloa sinullekin.\njoulukuu 23, 2010 21:25\nTähän iloa toivovaan haastatteluun minäkin tahdon yhtyä ja toivottaa sinulle parasta ensivuotta – ja tietysti hyvää joulua kans 🙂\nZilga, kiitos samoin sinulle.\njoulukuu 23, 2010 23:15\nJouluiloa tätisaurukselle =)\njoulukuu 23, 2010 23:27\nDeme, tätisaurus kiittää 🙂\njoulukuu 24, 2010 00:36\nPiti sanoa jotain, mutta ajattelin ensin katsoa tuon videon … ja nyt olen sanaton.\nTehdään edes omasta joulustamme rauhaisa. Hyvää joulumieltä ja paljon iloa sinulle varastoon ensi vuodeksi. Ja kiitos joulukortista, se tuotti iloa minulle.\njoulukuu 24, 2010 10:01\nSirokko, tuo video on vaikuttava, tai niin ainakin toivon.\njoulukuu 24, 2010 07:33\nIloa! Ja valoa haluamasi määrä. joskushan hämäränhyssy riittää…\nItse aion olla erilainen ja palata blogistaniaan näin jouluaattona\njoulukuu 24, 2010 10:02\nHeljä, mukavaa että palaat! Kaipa minäkin täällä aika ajoin hyppään.\njoulukuu 24, 2010 07:39\nHui, kun pelästyin tuolla vanhalla puolella sitä otsikkoa. Että olisit lopettanut. Mutta et onneksi sentään!\nTunnelmallista joulua sinulle, Susu!\njoulukuu 24, 2010 10:03\nAnskukka, onneksi löysit tänne! Mukavaa joulun aikaa sinulle ja perheellesi.\njoulukuu 24, 2010 08:55\nJouluna ja muulloinkin tarvitaan iloa. Hyvää Joulua!\njoulukuu 24, 2010 10:04\nJouluiloa sinne pohjoiseen myös, Kari!\njoulukuu 24, 2010 09:57\nHeh, minäkin voisin tämän nyt kuulla uudesta lahjaradiostani. Sitä iloa saisivat antaa ja saada useammat. Tekisi ihmiselle hyvää. Ja niin tekisi moni muukin asia, mutta jos nyt jättäisin toisten kommenttilaatikot rauhaan.\n-kummitus- onnea uudesta radiostasi!! Joulun rauhaa on jättää kommenttilaatikot rauhaan 🙂\njoulukuu 24, 2010 15:06\nNyt kyllä repesin tälle haastattelulle totaalisesti. Ihanan kohtelias haastattelija ;D\nHaastattelijalle terkkuja, että ainakin joku repäisi ilot tästä haastattelusta!\nTunnelmallista joulua! Itsekin tässä juuri virittäydyn joulutunnelmaan vetämällä kahvia (jossa on vähän ilolientä joukossa) 😉\njoulukuu 25, 2010 09:59\nVarjo, haastattelija taisi pettyä…\nPeikko arvasi. Ei ollut paljastuksia. On kyllä kumma, miten kaupallisuus lisääntyy vaikka kukaan ei tunnusta. Sen täytyy olla joku tuhlaripeikko, joka käy ostamassa kaikkea kaks.\nTuhlaripeikkoja on ihan kamalasti liikkeellä, Isopeikko. Ostaa ihmisille, jota eivät kuluta…\njoulukuu 24, 2010 19:38\nIloista joulutunnelmaa sinulle!\nIloa myös välipäiviin, uuteen vuoteen ja tulevalle vuodelle.\njoulukuu 25, 2010 10:00\nMik, kuin myös, iloa sinulle.\njoulukuu 25, 2010 00:14\nHyvin selvitty hirveän haastattelijan kynsistä.\nJa video… perspektiiviä. Rauhaa sinun jouluusi ja samoin kaikkien muidenkin jouluun.\njoulukuu 25, 2010 10:01\njl, todellakin. Perspektiiviä.\njoulukuu 27, 2010 10:18\nJälkijunani puuskuttaa ympäri Blogistaniaa. Ehtiihän sitä näinkin, eikö? Ainakin toivottamaan Uutta Vuotta.\n”Eikä iloa voi ostaa. Tai hyvää mieltä.” Sitä saa ilmaiseksi sinulta. EIkös se olekuitenkin ihmeellistä, kaiken muun keskellä…\njoulukuu 27, 2010 10:54\nmm, kyllähän tänne ehtii, ei mitään kiirettä 🙂\nHuh, tuntuu, että hyvän mielen antaminen on niin satunnaista, harvakseltaan tapahtuvaa, mutta ehkä joskus.\njoulukuu 29, 2010 18:54\nJälkijunassa minäkin. Ilo on hyvä. Valo olisi toinen. Ihana Susu!\nValoa lisää, Kaanon!


Työn tekeminen näkyväksi, automaattisesti #quantifiedwork – Walk Among Digital\nPosted on 2014/09/05 2014/09/05 by Marko Suomi\nPerusasioita, alkeita: ihminen tekee tuotoksia töihinsä liittyen, tarjouksia, esityksiä, suunnitelmia, viestintämateriaalia, projektisuunnitelmia jne. Ne talletetaan tietenkin pilveen, jotta ne ovat saatavilla kaikille tarpeellisille henkilöille tarpeen mukaan kätevästi.\nOn olemassa “liike”, jonka mukaan ihmisen olisi tärkeää tehdä itse työn lisäksi oma työnsä näkyväksi. Eli vaikka jokaisen toimenpiteen jälkeen tekisi tehdystä työstä merkinnän firman Yammeriin, blogiin, Instagramiin tai Twitteriin. Ajatus on että näin muutkin pysyvät kärryillä koko yhteisön tekemisistä, mikä on ihan hyvä tavoite mielestäni.\nOngelma tuossa on tietenkin se, että kun on paljon tekemistä, ei siitä ole aikaa erikseen raportoida, ja sen hyötykin on yksilölle kyseenalaista. Sen takia tuo kaikki pitää automatisoida. Tarvitaan mielestäni IFTTT -tyylisiä ratkaisuja, jotka hoitavat tuon robottimaisen raportoinnin suoraan oleellisiin palveluihin, siten että tarpeellinen tieto menee jakoon kaikille osapuolille. Ei ole mitään tolkkua siinä, että asiantuntija käyttää aikaansa sellaiseen “katsokaa, tein työtehtävän” -tyyppiseen ilmoitteluun. Näitä on toki jo, esim. vaikkapa Dynamics CRM:n saa linkitettyä firman Yammeriin, jolloin sinne tulee ilmoitus kun joku tarjous lähtee yms.\nSiirretään roboteille se mikä roboteille kuuluu.\nMikseivät yhteisölliset työtavat ole jo arkea? #tietotyö #oppiminen


Keskustelu - Miksi miehet aina tuijottaa mun tissejä? | Aihe vapaa | Vauva\nMiksi miehet aina tuijottaa mun tissejä?\nKesä on ahdistavaa aikaa, kun missään muualla kuin kotona ei saa olla rauhassa miesten katseilta. Ällöttävää tapitusta päivästä toiseen. Tissit ne vaan on, vaikka isot ovatkin.\nSe on biologiaa, mies ei yksinkertaisesti pysty olemaan katsomatta naisen hölskyviä löllöttimiä.\nKoska ne on miehiä. Ei oo koosta kiinni kuhan on tissit.\nMä en katso. Tai sanotaan että en nyt välttelekään mutta en ainakaan tuijota. Otan osaa jos joudut sellaisten limaisten tuijotusten kohteeksi, muakin ällöttäis. Nyt joku varmasti toteaa että enhän mä ole mies ollenkaan jos en katsele, mut aivan sama :D -m27\nEn voi sille mitään mutta katse väkisinkin ajautuu naisten tisseihin. Pukeudu burkhaan jos et halua että sinua tuijotetaan.\nklo 16:07 | 23.5.2016\nNo et ole sitten mua huomannut koska minä tuijotan vain perseitä.\nMikäs homo se sinä olet\nOikeastaan jotkut homot ovat kiinnostuneita tisseistä. Mutta eivät seksuaalisessa mielessä eivätkä siten kiihotu niistä. Ovat muuten vaan kiinnostuneita. Paino sanalla jotkut, suurinta osaa ei varmasti inspaa.\nOpettele sinä mielummin käytöstavat tai itsehillintä. Mieluiten molemmat.\nMiksi? Katsominen ei ole rikos. Minä tuijotan mitä haluan.\nMinkälaisia paitoja AP pitää? Jos tissit korostuvat, niin kyllähän niitä helpommin tuijotellaan.\nSe on automaattista ja biologista.\nMinkä hemmetin takia en katsoisi niitä? Sama kun sanoisi naiselle että älä katsele miehen naamaa. Miksi minua katsellaan???\nMinä en enää katso tissejä, paitsi niiden, jotka haluavat niitä katsottavan. Sellaisiakin muuten on, jotka ajatuksillaan painostavat toisen ihmisen käyttäytymään niin, että pääsevät huomauttamaan tämän käytöksestä ts. ajattelevat että "Kohta tuokin tyyppi IHAN VARMASTI katsoo tissejäni" ja tyyppi tekee alitajuisesti juuri niin, kuin hänen tahdotaan tekevän, jolloin päästään sanomaan se "MITÄS MINÄ SANOIN" omassa mielessä (tai kaverille).\nSiis jopa minä, heteronainen, en välillä pysty olla vilkuilematta jos jollain on isot tissit ja avara kaula-aukko. Se on vähän kuin finni puhekumppanin nenässä - vaikka yrittää olla katsomatta, niin silmät vaan hakeutuvat siihen ja lopulta pitää suunnilleen katsoa maahan :D\nJos katseet oikeasti häiritsevät, peittävämpiä mutta vilpoisia paitoja löytyy kyllä.\nNe on niin ihanat :p\nMitäs helevettiä? Miehet nauttivat naiskauneudesta vaikka sinua kuinka potuttaisi ja siilitukkaa kynsittäisi.\nJos katsoo ohimennen ja neutraalisti/nopeasti niin se on normaalia. Tujottelu ja varsinkin kommentointi on jo häiriintynyttä. Jostain syystä jälkimmäiset usein silti katsovat oikeudekseen käyttäytyä huonosti.\nHuoh, olispa mullakin tollanen ongelma... T. Katkera lauta\nklo 16:45 | 23.5.2016\nIhmeellistä on se että ne jotka valittavat siitä että niitä tuojotetaan perseeseen, rintoihin jne, on yleensä niitä joilla on tiukat housut jotka oikein korostaa persettä, avara kaula-aukko ....


Hyvä verkosto – onnistumisia ja haasteita\nKeVer-hanke käynnistyi toukokuussa 2002 Hämeenlinnassa pidetyssä seminaarissa. Runsaan vuoden kuluessa on tapahtunut paljon. Verkosto on kasvanut käsittäen tänä päivänä lähes kaksisataa toimijaa lähes kaikista ammattikorkeakouluista. Yhteyksiä on syntynyt ammattikorkeakoulukentän ulkopuolellekin, ja niiden lisääntyminen ja syveneminen ovat edelleen yksi toiminnan keskeisimpiä haasteista. Ammattikorkeakouluilmiön monipuolisessa näyttäytymisessä on sijansa niin työelämään, tulevaisuuteen, nuorisoon kuin yhteiskunnalliseen kehitykseen suuntautuvalla tutkimuksella, jottemme rajaisi näkökulmiamme tarpeettoman kapeaksi. Myös yhteydet toimijoihin tutkimustietoutta levittäen on tavoite, jonka toteutuminen vasta tekee verkostostamme aidon kehittäjäverkoston, ei pelkästään tutkijaverkoston.\nOlemme saavuttaneet monia hyvän verkostotoiminnan tavoitteita. Ryhmissä on käyty avoimia ja luottamuksellisia keskusteluja. Esiin on nostettu myös ongelmallisiksi koettuja asioita, mutta ilmapiiri on ollut aina kannustava.\nEsimerkki päämäärätietoisesta toiminnasta on lokakuun KeVer-seminaarin yhteydessä julkistettava Ammattikorkeakoulupedagogiikka-julkaisu, josta kiitän kirjan toimittajaa Hannu Kotilaa, toimituskuntaa sekä kirjoittajia. Uskon julkaisun toimivan välineenä, jolla saavutamme laajasti amk-toimijoita. Julkaisu lisännee myös korkeakoulutukseen liittyvää keskustelua.\nKeVer-lehden seminaari-otsikon alta löytyy alustusten ja sessioiden abstrakteja sekä luennoitsijoiden esittelyjä. Yksi tulevan seminaarin keskeisiä teemoja on tutkimus- ja kehitystoiminta, jota pohjustaa Maarit Majasaaren katsaus ammattikorkeakoulujen t&k-verkostoon. KeVer-verkoston kotisivujen ilmoitustaululle liitetään saapuneet seminaaripaperit.\nAmmattikorkeakoulutoimintaan liittyvistä julkaisuista kirjoitetaan tässä numerossa enemmänkin. Esittelyvuorossa ovat Hämeen, Kymenlaakson ja Turun ammattikorkeakoulujen julkaisutoiminta.


Metsästysblogi, riistareseptit - Terveiset ravintoketjun huipulta: 06/02/14\nMaa- ja metsätalousministeriö esittää metsähanhen metsästyskieltoa\nMaa- ja metsätalousministeriö on tänään lähettänyt lausunnolle luonnoksen metsähanhen kansalliseksi hoitosuunnitelmaksi. Samalla lausunnolle on lähetetty luonnos ministeriön asetuksesta, jolla kielletään metsähanhen metsästys koko maassa vuoden ajaksi.\nMetsähanhen metsästys on erityisesti Pohjois-Suomen pesimäalueilla arvostettu ja vaativa metsästysmuoto. Taigametsähanhikanta on kuitenkin taantunut 1990-alkaen merkittävästi. Ministeriö on rajoittanut vuodesta 2011 lähtien metsähanhen metsästystä ajallisilla ja alueellisilla metsästysrajoituksilla. Nämä toimet eivät ole riittäneet kannan laskun taittumiseen, joten ministeriö esittää nyt metsähanhen metsästyskieltoa.\nMääräaikaisen metsästyskiellon tarkoituksena on estää Suomen pesimäkantaan sekä Suomen kautta muuttavaan muuhun Luoteis- ja Koillis-Euroopan metsähanhikantaan kohdistuvaa metsästyspaine, jotta kannan väheneminen pysähtyisi ja kanta elpyisi.\nMetsästyksen kestävyyden varmistamisella on kiire ja se vaatii saalisilmoitusvelvollisuudesta säätämisen, metsästyksen säätelyn tarkentamisen ja kannan laskentojen tehostamisen talvehtimisalueilla. Lisäksi metsänhanhen pesimäalueet Suomessa pitää selvittää ja poikastuoton arviointia tarkentaa. Nämä toimet perustuvat lausuntokierrokselle lähetettyyn Suomen metsähanhikannan hoitosuunnitelman luonnokseen. Metsästyksen sallimista arvioidaan vuoden kuluttua, mutta sitä ei voitaisi sallia ennen mainittujen kannanhoitotoimien tekemistä.\nLausunnolle lähetetyssä hoitosuunnitelmassa esitetään useita toimia, jotta Suomessa voidaan varmistaa metsähanhen metsästyksen kestävyys. Samaan aikaan valmistellaan kansainvälistä metsähanhen hoitosuunnitelmaa koko metsähanhen muuttoreitille. Maa- ja metsätalousministeriö on vahvasti tukenut kansainvälisen hoitosuunnitelman valmistelua, jotta metsästyspainetta myös Keski- ja Luoteis-Euroopan maiden metsästyspaine saataisiin kestävälle tasolla. Suomesta kansainvälisen hoitosuunnitelman valmisteluun osallistuu Suomen riistakeskus. Kansainvälisen hoitosuunnitelman on määrä valmistua ensi vuonna.\nLabels: Hanhi, Linkkivinkki\nMaa- ja metsätalousministeriö esittää metsähanhen ...


1. Arvioi ja heijasta\nOlipa vuosi 2017 hyvä tai huono tai aivan mitä tahansa, tärkeintä on, että heijastat mennyttä vuotta. Minkälainen vuosi 2017 todella oli? Minkälainen sinä olit, toimitko eri tavalla kuin nyt, olitko jossakin toisessa paikassa töissä kuin nyt, olitko onnellinen, surullinen ja miten niistä selvisit. Vaikka se aikuisena saattaakin tuntua siltä, että juuri mitään ei ole tapahtunut, pienetkin asiat muuttavat meitä. Älä pelkästään mieti negatiivisia asioita, vaan keskity enemmän niihin positiivisiin asioihin, jotka koskettivat sinua. Mitä vuosi 2017 opetti sinulle? Mitä opit sellaista, jonka voit ottaa mukaasi vuoteen 2018. Tämä voi olla pieni positiivisen ajattelun harjoitus, kun mietit mitä opit huonoista kokemuksista. Ota aikaa ja mieti kunnolla. Kirjoita vaikka ylös ja teippaa seinälle. Ole ylpeä.\nSuunnittele tavoitteesi, prioriteetit ja tavat. Kysy itseltäsi, minkälaisia tavoitteita haluat saavuttaa. Se voi olla mitä tahansa (toteuttamiskelpoista), minkä pystyt yksityiskohtaisesti nimeämään.\nToinen ja ehkä tärkeämpi suunnitelma on listata prioriteetit vuodelle 2018. Uudenvuodenlupauksemme saattavat usein olla yleviä ja mahtailevia ja ehkä liiankin suurpiirteisiä. Saatamme myös ajatella, että meillä on enemmän aikaa ja energiaa käytössämme, kuin mitä haaveemme toteuttamiseen tarvitaan. Tässä kohtaa prioriteetti-listasi tulee käyttöön. Hahmotat paremmin, mitkä asiat ovat tärkeitä ja mitkä voi antaa liukua vaikka seuraavalle vuodelle. Prioriteetti-lista takaa myös sen, ettet hukkaa itseäsi tavoitteisiisi. Tarkoitus kun ei ole ahdistaa tai ylityöllistää mahtipontisilla tavoitteilla. Voit listata ihan arkisiakin asioita tai jotain sellaista, josta pidät esim. elokuvien katselu. Vaikka et vuoden lopussa saavuttaisikaan kaikkia tavoitteitasi, prioriteetti-lista pitää huolen siitä, että toimit itsesi parhaaksi ja teet ne kaikkein tärkeimmät asiat.\nTavoitteiden ja prioriteettien jälkeen kysy itseltäsi, minkälaisia tapoja sinun tulisi ”muodostaa”, jotta saavutat tavoitteesi. Jos esimerkiksi haaveilet terveemmistä elämäntavoista, minkälaisia tapoja sinulla tulee olla, jotta saavutat terveemmän elämän. Kuinka usein aiot käydä esim. lenkillä, minä viikonpäivänä ja mihin kellonaikaan. Tee toimintasuunnitelma, jonka toteuttamisvaiheessa ei tarvitse pohdiskella pitkään – toimit, koska se on sinun tapasi toimia. Eli lenkkeilet, koska sinulla on tapana lenkkeillä.\nKirjoita itsellesi kirje ja päivää se luettavaksi 31.12.2018. Valitse kolme tärkeintä tavoitettasi vuodelle 2018 ja kirjoita ne ylös. Ne kolme tärkeintä tavoitetta, jotka aiot tai yrität saavuttaa vuoden viimeiseen päivään mennessä. Kysy itseltäsi, kuka haluat olla 31.12.2018 ja kirjoita sille ihmiselle. Kirjoita kirje ja sulje se kuoreen. Pitää kuorta jossakin, missä sinä näet sen joka päivä. Kirje on muistutus lupauksista, jotka olet itsellesi antanut.\nVuoden alussa on helppo toimia motivaatio- ja inspiraatiopuuskassa, mutta toiminta on itseasiassa se, mikä luo motivaatiota ja inspiraatiota. Toimi, koska motivaatio ja oikeanlainen mielenlaatu seuraavat sitä. Voit olla vaikka kuinka inspiroitunut tahansa, mutta se mikä tekee sinusta sinun on toiminta. Yritä tulla mukavuusalueesi ulkopuolelle ja elä sitä elämää, jota haluat. Älä kasaa itsellesi odotuksia, jos et ole valmis tekemään niiden eteen mitään. Ota vastaan mahdollisuudet, joita sinulle tarjotaan ja yritä tehdä parhaasi.


Kulttuurikuulumisia: kuka saa laulaa? | Eläkeliitto\nJo perinteeksi muodostunut Eläkeliiton vuosittainen karaokemestaruuskilpailu on siinä vaiheessa, että piirien mestarit on valittu ja edetään kohti valtakunnallista finaalia. Piirien kilpailuissa oli mukana noin tuhatpäinen laulajajoukko, joten voidaan todeta että laulu- ja karaokeharrastus ovat merkittäviä yhdessäolon muotoja monille ikäihmisille. Kuitenkin itse kilpailuun ja sen sääntöihin liittyy myös paljon kysymyksiä, jotka herättävät keskustelua ja voimakkaitakin mielipiteitä. Yksi tällainen asia on “ammattilaisten” osallistuminen Eläkeliiton karaokekilpailuun. Asia tuntuu puhuttavan ihmisiä vuodesta toiseen ja on tietysti erittäin tärkeää, että keskustelua käydään. Olin itse paikan päällä Uudenmaan, Pirkanmaan ja Helsingin piirien kilpailuissa ja näissä kaikissa asia nousi jotenkin esiin. Pääasiallisena ongelmana tuntuu olevan se, että “ammattilaiset” ja “harrastajat” joutuvat laulamaan ja kilpailemaan samoissa sarjoissa. On kuulunut jopa huhuja, että “ammattilaisten” mukana olo vaikuttaisi osittain “harrastajien” osallistumishalukkuuteen jatkossa.\nKeskustelua seuratessani ja palautetta saadessani olen jäänyt pohtimaan, miksi asia aiheuttaa niin vahvan reaktion. Onko kyse edes lopulta ammattilaisuudesta vai siitä, että joku on vaan kokeneempi ja parempi laulaja? Yleensä henkilö, joka on laulanut enemmän ja jolla on siitä enemmän kokemusta, pärjää paremmin laulukilpailuissa. Mikään ei kuitenkaan estä “harrastajaa” harjoittelemasta enemmän ja kehittymästä paremmaksi karaokelaulajaksi.\nKäytännön tasolla asiaan liittyy useita ongelmia: miten jakaa osallistujat "ammattilaisiin" ja "harrastajiin"? Mikäli kilpailuun osallistuva ei itse ilmoittaudu ammattilaiseksi, miten tausta tarkistetaan? Eri ryhmien erotteluun tarvittaisiin jonkinlaista esikarsintaa ja selkeitä rajanvetoja siihen, ketkä saavat ja ketkä eivät saa osallistua. Myöskään resurssit eivät ikävä kyllä ainakaan tällä hetkellä riitä useampien kilpailusarjojen perustamiseen: piirien kilpailupäivät venyvät jo nyt pitkiksi, valtakunnallisesta kilpailusta puhumattakaan. Koko sarjasysteemi pitäisi tällöin muuttaa, esityskappaleiden pituutta rajoittaa tai tehdä muita radikaaleja toimenpiteitä.\nJa tärkeimpänä kysymyksenä: mikä on ammattilaisuuden määritelmä ja kuka sen määrittelee? Ammattilaisuus sinällään tarkoittaa jostain tekemästään asiasta palkan saamista. Onko laulaja karaokekilpailun mittapuulla ammattilainen, mikäli on esimerkiksi keikkailut nuoruudessaan 20-30 vuotta sitten tanssiyhtyeen solistina? Onko omalla nimellään levyn tehnyt henkilö ammattilainen – vaikka levyn periaatteessa saa tehtyä kuka hyvänsä, vaikka kotitietokoneella? Eikä “levyttäminen” missään nimessä takaa laulutaitoa tai karismaa menestyä karaokekilpailussa? Entä laulaja, joka esiintyy yhtyeensä kanssa viikonloppuisin paikallisissa tansseissa pientä korvausta vastaan? Ammattilainen vai ei? Jonkun ihmisryhmän sulkeminen ulos kilpailusta vaatii selkeitä sääntöjä ja vakaata ymmärrystä siitä, mitkä ovat päätöksen vaikutukset.\nPuhutaan myös paljon siitä, että kilpailun taso on noussut viime vuosina kohisten. Osaltaan syy on varmasti siinä, että laadukas kilpailu houkuttelee mukaan hyviä laulajia. Karaokekerhot ja -kilpailu ovat monissa yhdistyksissä merkittävä osa toimintaa ja elintärkeä jäsenhankintakeino. Yhdistyksissä olisi hyvä pohtia, halutaanko karaoketoiminta pitää mieluummin oman tutun porukan ilona vai toivottaa tervetulleeksi uudet tuulet ja jäsenet, silläkin uhalla, että joku saattaa menestyä paremmin vuosittaisessa kilpailussa?\nMielestäni karaokessa on lopulta kysymys siitä, että kuka tahansa saa laulaa samanarvoisena, olipa ammatiltaan tai henkilöhistorialtaan millainen tahansa. Tietenkin kokemuksesta on hyötyä laulamisessa, kuten missä tahansa muussakin asiassa. Vaikka kyse onkin kilpailusta, siihen voi silti suhtautua laulun ja musiikin ilosanoman yhtenä ilmenemismuotona ja yhteisenä hauskanpitona toisia kannustaen. Laulamisen ja kilpailemisenkin pitäisi olla tervehenkistä, hauskaa ja yhteisöllistä toimintaa ja sitä karaoke mitä suurimmassa määrin onkin.\nJa vaikka tämä teksti käsitteleekin konkreettista kysymystä, on hyvä muistaa, että samanlaisten ongelmien kanssa kamppaillaan monilla yhteiskunnan alueilla. Ei ole koskaan yksinkertaista arvottaa ihmisiä ominaisuuksien mukaan, olipa kyse sitten ammatista, iästä, sukupuolisesta suuntautumisesta tai ihonväristä. Lisäämällä suvaitsevaisuutta ja avoimuutta, lisätään ainakin ymmärrystä ja yhteisöllisyyttä. On aina parempi rakentaa siltoja kuin muureja.\nKävipä sääntöjen kanssa jatkossa niin tai näin, kisataan nämä kilpailut näillä säännöillä, kannustavassa ilmapiirissä ja musiikista nauttien. Suuri kiitos kaikille piirien kilpailuihin osallistuneille ja vielä paljon onnea voittajille, lokakuussa tavataan Ikaalisissa!


ESV-SOPIMUSKYTKENTÖJEN TOIMINTATAPAOHJEET - PDF\nDownload "ESV-SOPIMUSKYTKENTÖJEN TOIMINTATAPAOHJEET"\n1 ESV-SOPIMUSKYTKENTÖJEN TOIMINTATAPAOHJEET n suosituksia 305/2005 S\n2 SUOSITUS 305/2005 S 1 (8) Julkaisija Tekijät ESV-sopimuskytkentöjen toimintatapaohjetyöryhmä KUVAILULEHTI Asiakirjan päivämäärä Asiakirjan laji Suositus Toimeksiantaja Asiakirjan nimi SUOSITUS 305/2005 S ESV-SOPIMUSKYTKENTÖJEN TOIMINTATAPAOHJEET Tiivistelmä n numerointityöryhmä perusti työryhmän, jonka tehtävänä oli uusia n suositus 305/2002 S ESV-sopimuskytkentöjen toimintatapaohjeet. Ohje määrittelee viestintämarkkinalain 62 :n mukaisen ESV-kytkennän toimintatavan. Suositusta on muutettu vastaamaan uusia säädöksiä sekä samalla tarkistettu suosituksen rakennetta ja kieliasua. Suurimmat asialliset muutokset ovat ulkomaanliikenteen erillisopimusta ja puheluiden estoa koskevien kohtien poistaminen sekä laskutusta koskevien kohtien uusiminen. Ohjeen perustana ovat viestintämarkkinalain 7 luvun säännökset, n lain 17 :n nojalla tekemät kotitalous- ja yritysasiakkaiden kiinteään verkkoon pääsyn markkinoita koskevat huomattavan markkinavoiman päätökset, voimaan tullut muutettu viestintämarkkinalain 43, n numerointimääräys ( 32 G/2004 M) sekä n aikaisempi suositus ESV-sopimuskytkentöjen toimintatapaohjeet ( 305/2002 S). Avainsanat ESV, ennalta valinta, numerointi Sarjan nimi n julkaisuja Kokonaissivumäärä 9 Jakaja Kieli suomi Hinta 5,50 Kustantaja Luottamuksellisuus julkinen Postiosoite Käyntiosoite Puhelin Sähköposti PL 313 Itämerenkatu 3 A (09) HELSINKI HELSINKI Telekopio Kotisivu Y-tunnus (09)\n3 SUOSITUS 305/2005 S 2 (8) Esipuhe n numerointityöryhmä perusti työryhmän, jonka tehtävänä oli uusia n suositus 305/2002 S ESV-sopimuskytkentöjen toimintatapaohjeet. Työryhmässä olivat mukana Risto Heikkilä (Elisa Communications Oyj), Minna Rotko (Elisa Communications Oyj), Janne Halonen (Finnet Oy), Anna Tsakirakis (Finnet-liitto ry), Milla Vihavainen (Finnet-liitto ry), Markku Brummer (Suomen Numerot NUMPAC Oy),, Sami Isomäki (Saunalahti Group Oyj), Simo Tossavainen (TDC Song Oy), Yvonne Granström (TeliaSonera Oyj), Ari Harjula (TeliaSonera Finland Oyj), Matti Järveläinen (TeliaSonera Finland Oyj) Asko Istolahti (Vaasan Läänin Puhelin Oy), Marko Lahtinen (, siht.), Antti Pokela () ja Pekka Sillanmäki (, pj). Työryhmän laatima toimintaohje julkaistaan n suosituksena.\n4 SUOSITUS 305/2005 S 3 (8) Sisällysluettelo Esipuhe Johdanto Sanasto Sopimustyypit Yleistä ensisijaisverkkosopimuksista (ESV) Ohjaussopimus/tilaus Sopimuksen tekeminen Sopimuksen päättyminen ja irtikytkeminen Asiakirjojen säilytys Tietojen vaihto teleyritysten välillä Sähköinen tietojen vaihto Määrämuotoiseen lomakkeeseen perustuva tietojen vaihto ESV-sopimuksen toteuttaminen ja kytkennän purku Muutokset ja lisäykset ESV-kytkettyihin liittymiin Tiedottaminen muutoksista Puhelinverkon numeromuutokset ESV-sopimuskytkentöihin liittyvät asiakastietojen muutokset ESV-kytkentäisen liikenteen estäminen ESV-kytkennän ja liikenteen välityksen maksut... 8\n5 SUOSITUS 305/2005 S 4 (8) 1 Johdanto Tämä toimintatapaohje määrittelee viestintämarkkinalain 62 :n mukaisen ESV-kytkennän toimintatavan. Ohjeen perustana ovat viestintämarkkinalain 7 luvun säännökset, n lain 17 :n nojalla tekemät kotitalous- ja yritysasiakkaiden kiinteään verkkoon pääsyn markkinoita koskevat huomattavan markkinavoiman päätökset, voimaan tullut muutettu viestintämarkkinalain 43, n numerointimääräys ( 32 G/2004 M) sekä n suositus ESV-sopimuskytkentöjen toimintatapaohjeet ( 305/2002 S). 2 Sanasto Ensisijaisverkkosopimus (ESV-sopimus) on yleisnimitys puhelusopimukselle, joka voi kattaa seuraavat liikennetyypit: paikallispuhelut kaukopuhelut ulkomaanpuhelut kiinteästä verkosta matkapuhelimeen soitetut puhelut. ESV-sopimus on ohjaussopimus, joka voi sisältää myös ESV-yrityksen ja asiakkaan välisen laskutussopimuksen. Yksi ESV-sopimus voi koskea yhtä tai useampaa liikennetyyppiä, mutta asiakkaalla voi olla samanaikaisesti voimassa vain yksi ESV-sopimus per liikennetyyppi. Asiakas voi tehdä ESV-sopimuksen liikennetyyppikohtaisesti eri teleyritysten kanssa. ESV-kytkentä tehdään ESV-sopimuksen perusteella ja se on erillinen eri liikennetyypeille. Kytkennän tekee liittymäyritys. ESV-yritys on teleyritys, jonka kanssa asiakas on tehnyt ESV-sopimuksen ja jonka verkon kautta asiakkaan sopimuksen piirissä olevat puhelut välitetään. Kaukoliikenteen tai kansainvälisen teleliikenteen operaattoritunnus on n teleyritykselle myöntämä 3-5 osainen teleyrityksen yksilöivä tunnus. Tunnusta voi käyttää teleyrityksen valintaan kauko- tai ulkomaanpuheluissa. Laskutussopimus tarkoittaa ohjauksen lisäksi myös ESV-yrityksen tuottamien puhelujen laskutusta suoraan asiakkaalta (ns. suoralaskutus). Liittymäyritys on teleyritys, jonka kanssa asiakas on tehnyt liittymäsopimuksen. Ohjaussopimus tarkoittaa puhelujen ohjausta asiakkaan haluamaan verkkoon. Teleyritys on ESV-, liittymä-, palvelu- tai verkkoyritys. Kyseessä on yläkäsite, jonka avulla voidaan viitata eri yritystyyppeihin Verkkoyritys on teleyritys, joka tarjoaa televerkkopalveluita (mm. ESV-kytkentäpalvelun) televerkostaan muille teleyrityksille. Yleinen operaattoritunnus on n teleyritykselle myöntämä 5-numeroinen (90xyz) teleyrityksen yksilöivä tunnus. Tunnusta voi käyttää teleyrityksen valintaan paikallis-, kauko- ja ulkomaanpuheluissa sekä kiinteästä verkosta matkapuhelimeen soitetuissa puheluissa. ESV-yritys määrittelee, minkä liikennetyyppien yhteydessä tunnusta voi käyttää. Yhteenliittämissopimus on kahden verkkoyrityksen välinen sopimus viestintäverkkojen ja viestintäpalveluiden yhteenliittämisestä.\n6 SUOSITUS 305/2005 S 5 (8) 3 Sopimustyypit 3.1 Yleistä ensisijaisverkkosopimuksista (ESV) Asiakas voi tehdä ESV-sopimuksen paikallis-, kauko- ja ulkomaanpuheluiden sekä kiinteästä verkosta matkapuhelimeen soitettujen puheluiden ohjaamisesta automaattisesti tietylle teleyritykselle ilman puhelukohtaista operaattoritunnuksen valintaa. Tällainen sopimus on asiakkaan ja ESV-yrityksen välinen sopimus. ESV sopimus on aina liittymä- tai kutsunumerokohtainen (katso kohta 7.3). ESV-kytkentä on erillinen paikallis-, kauko- ja ulkomaanliikenteelle sekä kiinteästä verkosta matkapuhelimeen soitetuille puheluille. Kytkentäpyynnöt ja kuittaukset teleyritysten välillä on voitava käsitellä kaikkien liikennetyyppien osalta erillisinä. 3.2 Ohjaussopimus/tilaus Kysymyksessä on asiakkaan ja ESV-yrityksen välinen sopimus, jonka perusteella liittymäyritys kytkee ao. liittymästä lähtevän ilman operaattoritunnusta valitun kotimaan paikallis-, kauko- ja ulkomaanliikenteen sekä kiinteästä verkosta matkapuhelimeen valitun puhelun asiakkaan haluamaan verkkoon. Asiakas valtuuttaa ESV-yrityksen tilaamaan liittymäyritykseltä ohjauskytkennän asiakkaan haluamaan verkkoon. Kytkentä tulee tehdä viivytyksettä ja enintään yhteenliittämissopimuksissa sovitun ajan 1 puitteissa tilauksen saapumisesta ellei tilauksessa ole pyydetty tätä myöhäisempää kytkemisajankohtaa. Asiakkaan valitsema ESV-yritys tilaa liittymäyritykseltä asiakkaan haluaman ESV-kytkennän tämän ohjeen menettelytapojen mukaisesti. Liittymäyrityksen on kohdeltava ESV-kytkentöjä pyytäviä teleyrityksiä syrjimättömin ehdoin, jos on määrännyt liittymäyritykselle kiinteän puhelinverkon nousevan liikenteen markkinan HMV-asemaan liittyen kyseisen velvollisuuden. 3.3 Puheluiden laskutus ESV-yritys ja liittymäyritys voivat sopia erillisestä laskutussopimuksesta, jolloin ESV-yritys laskuttaa suoraan asiakasta omista puheluistaan. Kun ESV-yritys on tehnyt puhelu- ja palvelumaksujen laskutus- ja perintäsopimuksen puhelumaksujensa laskuttamisesta ja perinnästä liittymäyrityksen kautta, puhelumaksua vastaavat ESV-yrityksen lähettämät maksusykäykset siirretään liittymäyritykselle asiakkaalta perittäväksi. Laskutus ja perintä toteutetaan mainitun sopimuksen ehdoin. 4 Sopimuksen tekeminen Asiakas ja ESV-yritys tekevät ESV-sopimuksen kirjallisesti. Kuluttaja-asiakkaiden osalta on noudatettava myös mitä kuluttajansuojalaissa on säädetty koti- ja etämyynnistä. Teleyrityksen tulee lähettää asiakkaan esimerkiksi puhelimitse tekemään tilaukseen kirjallinen tilausvahvistus, jonka jälkeen asiakkaalla on oikeus peruuttaa sopimus ilmoittamalla siitä palvelun tarjoajalle 14 päivän kuluessa. Sopimuksen voi tehdä: 1. liittymän omistaja tai liittymäsopimuksen tekijä, 2. liittymän laskun maksaja tai 3. liittymän rekisteröity käyttäjä. 1 Yhteenliittämissopimuksissa mainittu kytkentäaika on tällä hetkellä 10 työpäivää tilauksen saapumisesta.\n7 SUOSITUS 305/2005 S 6 (8) ESV-sopimuksen tekoon oikeutetut on yllä esitetty etuoikeusjärjestyksessä. Jos omistaja on tehnyt sopimuksen ESV-yrityksen kanssa, ei maksajalla tai käyttäjällä ole oikeutta tehdä uutta sopimusta tai muuttaa sopimusta ilman omistajan antamaa kirjallista valtuutusta. Asiakkaan kanssa tehtyyn ESV-sopimukseen perustuva kytkentäpyyntö tulee toimittaa liittymäyritykselle kohtuullisessa ajassa sopimuksen syntymisestä tai ennen asiakkaan kanssa sovitun ESV-palvelun aloittamista. 5 Sopimuksen päättyminen ja irtikytkeminen Sopimuksen irtisanomisen perusteista, määräajoista ja menettelystä noudatetaan mitä ESVsopimuksessa on sovittu. Irtisanominen voi koskea koko ESV-sopimusta tai osaa sen sisältämistä liikennetyypeistä. Irtisanomisen voi tehdä edellä kohdassa neljä (4) mainitut sopimukseen oikeutetut kyseisessä etuoikeusjärjestyksessä. Uusi ESV-sopimus korvaa aiemman ESV-sopimuksen. ESV sopimus purkaantuu samanaikaisesti liittymäyrityksen tai liittymän omistajan vaihtuessa. 2 Luonnollisesti ESV-sopimus purkaantuu myös ESV-sopimusosapuolen vaihtuessa. Mainituissa tapauksissa liittymäyrityksen on ilmoitettava ESV-palvelun irtikytkennästä sopimuksen tehneille ESV-yrityksille taikka näiden puolesta sopimukset tehneille edustajille. Irtikytkentäpyyntö on tehtävä niin hyvissä ajoin, että irtikytkentä voidaan suorittaa irtisanomisajan päätyttyä tai pyydettynä irtikytkentäpäivänä (= työpäivänä). Irtikytkennän toteuttamiseen tulee varata 10 työpäivää pyynnön saapumisesta ellei pyydetty irtikytkemispäivä ole tätä myöhäisempi ajankohta. 6 Asiakirjojen säilytys Teleyrityksen on säilytettävä asiakkailta vastaanottamansa sopimukset, tilaukset, irtisanomiset ja valtakirjat sekä suullisiin tilauksiin ja irtisanomisiin lähettämänsä tilausvahvistukset ja irtisanomisvahvistukset. Kopiot edellä mainituista asiakirjoista asiakastietojen, liittymien ja valtuutuksien osalta toimitetaan erikseen pyydettäessä liittymäyritykselle. Irtisanotuista laskutussopimuksista liittymäyrityksen tulee pyydettäessä lähettää vastaavat tiedot ESVyritykselle. Teleyritysten on säilytettävä lähettämänsä ja vastaanottamansa kytkentäpyynnöt, irtikytkentäpyynnöt ja niiden kuittaukset. 7 Tietojen vaihto teleyritysten välillä 7.1 Sähköinen tietojen vaihto Tietojen vaihto teleyritysten välillä suositellaan toteutettavaksi ESV toimintaan luodun sähköisen rajapinnan kautta, jota kaikkien teleyritysten tulisi käyttää. 7.2 Määrämuotoiseen lomakkeeseen perustuva tietojen vaihto Kytkentä- ja irtikytkentäpyynnöt voidaan toimittaa myös "KYTKENTÄPYYNNÖT/ IRTIKYTKENTÄPYYNNÖT JA KUITTAUKSET, LOMAKKEEN mukaisesti (liite). Kuittaukset kytkennästä toimitetaan samalla lomakkeella takaisin kytkennän tilaajalle. Lomake on asiakas-, liittymäyritys-, operaattoritunnus- ja liikennetyyppikohtainen. 2 Tämä koskee myös puhelinnumeron siirrettävyyttä, kun teleyritys siirron yhteydessä vaihtuu.\n8 SUOSITUS 305/2005 S 7 (8) 7.3 ESV-sopimuksen toteuttaminen ja kytkennän purku Laskutussopimuskytkentöjen kuittauksissa on erityisen tärkeää, että kutakin kytkettyä liittymää vastaava verkossa siirrettävä A-tilaajatunniste ilmoitetaan oikein. Ohivalintavaihteista lähtevän A-tilaajatunnisteen osalta suositellaan, että tunniste on tai muutetaan muotoon: suuntanumero + vaihteen kutsunumero tai suuntanumero + ohivalintanumero. Sarjaliittymissä lähtevän A-tilaajatunnisteen osalta suositellaan, että tunniste on tai muutetaan muotoon: suuntanumero + sarjapuhelinjärjestelmään kytketty liittymän numero (sarjoitettu tai yksittäinen liittymä (lähtöjohto)). ISDN-liittymissä lähtevän A-tilaajatunnisteen osalta suositellaan, että tunniste on tai muutetaan muotoon: suuntanumero + ISDN liittymän numero suuntanumero + ISDN liittymän lisänumero (MSN). Liittymäyritys kytkee kytkentätilauksessa mainitut asiakkaan yksittäiset puhelinliittymät sekä ISDN (2B+D)-liittymät (kaikki liittymän lisänumerot, jollei muuta ole esitetty), Centrex- palveluun sekä puhelinjärjestelmiin kytketyt kaikki liittymät (sarjoitetut tai yksittäiset) yhteenliittämissopimuksissa sovittujen telealuekohtaisten kytkentäaikojen puitteissa. Kytkennän purkua koskeva tietojen vaihto tehdään vastaavasti kuten kytkentä. Kytkennän purku on samalla ensisijaisverkkosopimuksen purku. 7.4 Muutokset ja lisäykset ESV-kytkettyihin liittymiin Kun asiakkaan ESV-sopimukseen kuuluvien sarjaan kytkettyjen-, ISDN- tai ohivalintaliittymien määrä kasvaa tai vähenee, tulee liittymäyrityksen välittömästi ja omatoimisesti tehdä lisäliittymille vastaava ESV-kytkentä (poistaa ESV-kytkentä). Liittymäyritys ilmoittaa lisääntyneet (poistuneet) A-tilaajatunnisteet ESV-yritykselle. Yhden sarjaan kytketyn-, ISDN- tai ohivalintaliittymän ESV-sopimuksen muuttamisesta seuraa kaikkien kyseisten lisäliittymien ESV-kytkennän muuttaminen. 8 Tiedottaminen muutoksista 8.1 Puhelinverkon numeromuutokset Puhelinnumerosarjojen muutokset ilmoitetaan viimeistään kaksi kuukautta ennen toteutumispäivää. Jos etukäteen ilmoitettu muutospäivä muuttuu, siitä pitää ilmoittaa. Muutospäivä tarkoittaa verkossa siirtyvän A-tilaajatunnisteen muutospäivää. 8.2 ESV-sopimuskytkentöihin liittyvät asiakastietojen muutokset Liittymäyritys toimittaa ESV-yritykselle asiakastietoja koskevat muutokset sähköisen rajapinnan avulla siten kuin rajapintadokumenttiin on määritelty. Määrämuotoisiin lomakkeisiin perustuvan tietojen vaihdon yhteydessä ESV-yritys voi sopia liittymäyrityksen kanssa tietomuutosten toimittamisesta määräajoin liittymäyritykseltä ESV-yritykselle Jos liittymä siirretään toiseen osoitteeseen saman liittymäyrityksen alueella, tulee liittymäyrityksen ilman eri pyyntöä tehdä ESV-sopimuskytkennät uuteen osoitteeseen, jos se on teknisesti mahdollista.\n9 SUOSITUS 305/2005 S 8 (8) 9 ESV-kytkentäisen liikenteen estäminen ESV-yrityksen liittymäyritykseltä pyytämä viestintäpalvelun käytön estäminen käsitellään teleyritysten välillä tapauskohtaisesti noudattaen mitä viestintämarkkinalain 77 :ssä säädetään. 10 ESV-kytkennän ja liikenteen välityksen maksut ESV-kytkennästä sekä ESV-puhelujen välittämisestä perittävät maksut ja teleyritysten väliset korvaukset määräytyvät kyseessä olevan teleyrityksen tekemän Puhelinverkkojen ja viestintäpalvelujen yhteenliittämisopimuksen ehtojen ja siinä viitattujen teleyritysten operaattoripalvelujen hinnastojen mukaisesti. Jos ESV-kytkenpyyntö on tehty ja sitä on ryhdytty toteuttamaan, jonka jälkeen asiakas peruuttaa tekemänsä kytkentäpyynnön esim. kuluttajansuojalain perusteella, liittymäyritys on oikeutettu perimään operaattoripalvelujen hinnastonsa mukaiset maksut. LIITE Lomake Kytkentäpyynnöt/irtikytkentäpyynnöt ja kuittaukset


Ongelma Sisäänkirjautumisella!! - FSnordic.net\nAuthor Topic: Ongelma Sisäänkirjautumisella!! (Read 1104 times)\n« on: 03.11.05, 14:12 »\nSain äsken salasanat jne. rekisteröydyin lentäjien alueelle, ja seuraavan kerran kun yritin rekisteröityä niin se ei hyväksynyt mun salasanaa. Mitä on vialla?\nRe: Ongelma Sisäänkirjautumisella!!\n« Reply #1 on: 03.11.05, 15:00 »\nIsot ja pienet kirjaimet ovat (case sensitive) eli ISOJA sekä pieniä kirjaimia.\n« Reply #2 on: 03.11.05, 16:49 »\nTiedän kyllä, mutta ongelma jatkuu... käyttäjänimi ja salasana ovat ihan varmasti oikein kirjoitettu. Kuin kävin sisällä näin että mulle oli laitettu kuukauden lentolista mikä tulisi lentää A320-lentokoneella ja nimellä Kai Lilja tai jotain sinnepäin... Onkohan tili mennyt sekaisin?? Apua plz\n« Reply #3 on: 03.11.05, 16:55 »\nÄsken kävin katsomassa 2-osaston lentäjät, ja sieltä löytyi Kai Lilja mutta ID on: FIN0132 ja itellä on FIN0109!!\n« Reply #4 on: 03.11.05, 18:02 »\nTero, asiaa selvitellään ja saat uuden lentäjien alueen salasanan mahdollisimman pian.\n« Reply #5 on: 03.11.05, 18:18 »\nQuote from: Mika Koso on 03.11.05, 18:02\nMinullakin on hieman samantapaista ongelmaa paitsi etten pääse ollenkaan lentäjien alueelle vaikka tunnukset ym. ovat oikein.Jos viitsisitte pistää minullekkin vaikka uusia tunnuksia tulemaan niin kokeilisin niillä.\n« Reply #6 on: 03.11.05, 18:59 »\nPaljon kiitoksia Mika! Kerkesin jo hätääntyä\n« Reply #7 on: 03.11.05, 19:04 »\nKannattaa nyt kokeilla eli pitäisi toimia.\n« Reply #8 on: 03.11.05, 19:13 »\nNyt toimii... kiitti


Tuotteet Thieves Plus\nEteerisen Thieves®Plus-öljyn maku on mausteinen ja voimakas. Tämä Plus-öljy sopii ravintolisänä nautittavaksi tai ruokiin ja juomiin lisättäväksi. Voit tehdä itsellesi erikoisherkun lisäämällä pari tippaa Thievesiä NingXia Red® -juomaasi. Tämä tehokas öljysekoitus sisältää sitruunan, mausteneilikan, rosmariinin, kanelinkuoren ja eukalyptuksen eteerisiä öljyjä.\nKuumiin juomiin lisättynä Thieves+-sekoitus antaa niille herkullisen mausteisen säväyksen.\nSaat leivonnaisiin ja puuroihin hieman lisämakua lisäämällä niihin 1–2 tippaa Thieves+-sekoitusta.\nMausta NingXia Red -juomaa tipalla Thieves+-sekoitusta, niin saat siihen hieman jouluista makua ja tuoksua.\nLaimenna yksi tippa Thieves+-öljyä neljällä tipalla V-6TM Vegetable Oil Complex -kasviöljyä ja laita yhdistelmä kapseliin. Ota yksi päivittäin tai terveydenhuollon ammattilaisen ohjeen mukaisesti.\nMausteneilikan (Syzygium aromaticum)† nuppuöljy, sitruunan (Citrus limon)† kuoriöljy, kanelin (Cinnamomum verum)† kuoriöljy, eukalyptuksen (Eucalyptus radiata)† lehtiöljy, rosmariinin (Rosmarinus officinalis)† lehtiöljy, †100 %:n puhdas eteerinen öljy


Haminanpaisti - Starbox Haminanpaisti\n4.9.2017 klo 15:07 Hertta Pauliina Tilaa blogi\nMukavaa päivää kaikille. Toissapäivänä kävin paikallisessa lidlissä kaupassa ja kaappasin mukaani karjalanpaistilihoja paketillisen. Olen pitkään jo miettinyt, että pitäsi tehdä jotain mureaa ja maistuvaa ruokaa. Ideahan oli kaupassa selvä, että karjalanpaistilihoista tehdään karjalanpaistia. Kotiin kun pääsin ei ajatus ollutkaan enään niin selvä. Seuraavan aamun pekonit päätyivät nimittäin myös tämän ihanan paistin joukkoon. Makua antoi sipuli sekä valkosipuli, jotka ovat ehdottomasti mun lempi aineksia. Pitkään haudutettu ruoka on vaan niin parasta! Voi olla, että tämän ruoan on keksinyt joku joskus aikaisemmin, mutta minä nimesin sen nyt Haminanpaistiksi, NAM!\nOhjeesta 4 ruokailijalle\nOhje: Ota lihat huoneen lämpöön tunti ennen valmistusta. Laita uuni kuumenemaan 175C. Paista lihat kahdessa erässä pannulla, paista myös pekoni rapeaksi ja lisää ne vuokaan. Murenna lihaliemet, lisää vesi, mustapippuri ja pieneksi pilkotut sipulit. Hauduta niitä uunissa 2h. Varmista välillä että nestettä on tarpeeksi, etteivät lihat kuivu. Lisää vettä tarvittaessa. Kun lihat ovat mureutuneet sekä neste haihtunut vuoasta lisää joukkoon kerma ja hunaja. Hauduta paistia uunissa vielä 1 tunti. Nauti ruoka keitettyjen perunoiden kera.


Pääkirjoitus 3/2014 | Tekstiiliopettajaliitto TOL ry\nKävin katsomassa hiljattain taidenäyttelyn Turussa, joka oli paras pitkään aikaan näkemäni kokoelmanäyttely. Adidasmies ja voimanainen -näyttely oli sisällöltään mielenkiintoinen, mutta myös yllättävä sikäli, että suurin osa näyttelyn teoksista oli naistaiteilijoiden tekemiä. Saattaa kuulostaa hassulta 2010-luvulla, mutta tosiasia on, että edelleen suurin osa taidemuseoissa esiteltävästä taiteesta tulee miestaiteilijoilta ja koko taidehistorian kaanon on koottu miestaiteilijoitten varaan. Niinpä onkin mukavaa huomata, että myös naisten tekemää taidetta vihdoin aletaan arvostaa. Erityisesti minua ilahdutti tajuta, että kyseessä ei ollut vain mikä tahansa kokoelmanäyttely, johon oli kerätty satunnaista taidetta, vaan tämä Wäinö Aaltosen museossa ollut näyttely esitteli uusimpia Turun kaupungin taidekokoelmiin hankittuja teoksia.\nToinen ilahduttava asia oli huomata, että teoshankintoihin oli päässyt mukaan erityisen paljon myös tekstiilitaidetta sekä teoksia, joissa oli käytetty käsitöitä. Mukana oli teoksia niin Pauliina Turakka Purhoselta, Ulla Jokisalolta, Anu Tuomiselta (hänestä lisää s. 10) kuin Liisa Hietaseltakin. Tämäkään ei ole mitenkään itsestäänselvää. Kun tein taidehistorian graduni tekstiilitaiteesta kymmenen vuotta sitten, tekstiilitaiteen asema taiteen kentällä oli vielä olematon. Käsitöitä ei arvostettu taiteena, eikä puhettakaan, että jonkun kaupungin teoshankinnoista näin suuri osa olisi naistaiteilijoilta – ja materiaaleiltaan tekstiiliä\nEn tarkoita, että kaikkea käsityötä pitäisi ajatella taiteena. Villapaitoja ja räsymattoja ei edelleenkään tarvitse nostaa taidemuseon seinälle. Mutta kuvittelen, ja toivon, että kun tekstiilitaidetta arvostetaan taiteen kentällä, niin tämä heijastuu myös muussa yhteiskunnasssa – ja käsityön arvostuksessa laajemminkin.


Kokematon vuokratyöntekijä sai vakavan vamman – metallipajan pomo tuomittiin työturvallisuusrikoksesta | Yle Uutiset | yle.fi\n18.6.2019 klo 10.00päivitetty 18.6.2019 klo 10.01\nTyöturvallisuuteen ei oltu kiinnitetty riittävää huomiota.Emilia Malin / Yle\nPäijät-Hämeen käräjäoikeus on tuominnut Heinolassa toimivan metallipajan toimitusjohtajan sakkorangaistukseen työturvallisuusrikoksesta ja vammantuottamuksesta.\nHänet määrättiin maksamaan 50 päiväsakkoa. Lisäksi yritykselle annettiin 2 000 euron suuruinen yhteisösakko.\nTuomio koski vuonna 2017 kokemattomalle vuokratyöntekijälle tapahtunutta työtapaturmaa. Työntekijä oli työskennellyt metallipajalla 14 päivää, kun toinen työntekijä siirsi tuhat kiloa painavan metallisen kuona-astian trukin jatkohaarukoiden kärjistä roikottaen.\nKorjattavaksi tuotava kuona-astia kaatui maahan laskettaessa ja osui vuokratyöntekijään. Osuma aiheutti vakavan vamman. Työntekijöitä ei ollut perehdytetty turvallisiin työtapoihin, eikä työnantaja ollut puuttunut vaaralliseen siirtotapaan.\nTyösuojelu muistuttaa perehdytyksen tärkeydestä\nSiirtoja oli aikaisemminkin tehty vastaavalla tavalla. Käräjäoikeus katsoi, ettei kuona-astian siirto- ja korjaustyötä ollut suunniteltu eikä työn sisältämiä työturvallisuutta uhkaavia vaaroja ollut arvioitu.\nTyösuojelutarkastaja oli aiemmin puuttunut epäkohtaan. Etelä-Suomen aluehallintovirastosta muistutetaan, että työnantajan vastuulla on huolehtia työntekijöidensä riittävästä perehdyttämisestä.\n– Perehdytyksen riittävyyden arvioinnissa on huomioitava erityisesti työntekijän ammatillinen osaaminen sekä työkokemus, avin työsuojelun lakimies Anna Tiainen muistuttaa.\nTyöturvallisuusLahtiHeinolatyöhön perehdyttäminenTyölainsäädäntörikkomustyösuojelualuehallintovirastotapaturmatPäijät-Hämeen käräjäoikeusYhteisösakko


Muotokuvatehoste Photoshopilla | Digi-kuva.fi\nNyt tehtävä tehoste sopii erityisesti sellaisiin kuviin, joissa on selkeä pääkohde. Hajotamme osan kuvasta rasterikuviota muistuttavaksi pistemassaksi, jossa pisteet ovat eri kokoisia, ja sulautamme alkuperäiskuvan ja pisteet yhteen.\nTässä on tarkoitus jäljitellä samaa tekniikkaa, jota käytetään lehtipainossa, kun kuvat rasteroidaan pieniksi pisteiksi, mutta meidän pisteemme ovat niin isoja, että niistä tulee tehoste. Tähän tarvitaan kuva, jonka pääkohde on valkoisella taustalla, jolle lisätään myös erillinen kuvio.\nKun pisteet on lisätty, voidaan osa niistä maalata pois sivellintyökalulla, niin ne eivät häiritse lopputulosta.


Pankkiasiakkaat pitävät puhelimet yhä kuumina - Taloussanomat - Ilta-Sanomat\nJulkaistu: 8.4.2008 20:46\nViestintäjohtaja Hannu Vuola kertoi Ylen uutisille, että pankkiasiakkaan ongelman korjaaminen vaatii usein sen, että asiakas soittaa Sampo Pankin verkkotukeen. Asiantuntijan neuvoilla vika saattaa löytyä esimerkiksi tietokoneen asetuksista. Vuola sanoi myös, että pankki on kolminkertaistanut valmiuttaan vastata asiakaspalvelupuheluihin. Asiakaspalveluun tulevat puhelut ovat kuitenkin kuusinkertaistuneet. Asiakaspalvelun puhelinpalvelussa on kovasti ruuhkaa, kun taas Sampo Pankin verkkoasioiden puhelinpalveluun on helpompi päästä. Pankki muistuttaa, että ainoastaan verkkoasioista vastaava puhelinpalvelu voi neuvoa asiakasta pankin verkkopulmien kanssa. Asiakaspalvelu pystyy vastaamaan vain esimerkiksi tileihin liittyvissä asioissa. Sampo Pankin ongelmat alkoivat, kun pankki uusi tietojärjestelmänsä pääsiäsen aikana. Taloussanomat\nNordea ja OP-Pohjola-ryhmä ovat saaneet satoja yhteydenottoja pankin vaihtoa harkitsevilta Sampo Pankin asiakkailta, kertoo Helsingin Sanomat verkkosivuillaan. Lue lisää ›\nTaloussanomien kysely kertoo Sampo Pankin ongelmien koettelevan pettynyttä asiakaskuntaa edelleen. Useat harkitsevat vielä pankin vaihtoa, harvempi on ehtinyt vaihdon jo tehdä. Lue lisää ›


Säkellystä ja säätöä: Joululomalle!\nHuomenna uljaan Fiat Punton keula kohti Imatraa ja joululoman viettoa. Odotan eniten sitä lokoisaa lojumista sekä sisarusten ja vanhempien näkemistä. On ollut liian pitkä aika siitä, kun viimeksi pääsimme kokoontumaan kaikki yhteen paikkaan. Ylipäätään nautin siitä, kun tavoitetaso ei ole pulkkamäkeä ja lautapelejä korkeammalla. Saa vain olla ja tehdä sitä, mistä eniten nauttii.\nMeillä käytetään päiväpeittoa eniten siitä syystä, etteivät vuodevaatteet olisi aivan niin täynnä kissankarvaa. Kylminä ja pitkinä päivinä Pihka on ilmeisesti keksinyt miten kiertää tällaiset tylsät rajoitteet, sillä miltei istuin katin päälle soitellessani autokorjaamolle vuotavista renkaista. Poika oli ryöminyt peittojen alle ja nautti silminnähden lämmöstä. Edes tutkiva taputteluni peiton päältä vahvistaakseni hautautuneen kissan diagnoosini ei saanut Pihkaa hermostumaan, vaan peiton reunaa kohottaessani näkyville ilmestyi väsynyt ja ilmeisen rento oranssi kerä.\nSaa nähdä miten rentona olemus pysyy, kun raukkaparka tajuaa joutuvansa kuljetuskoppaan yhdessä Pikkuisen kanssa.\nLähettänyt Annis klo 11:50 ap.\nTunnisteet: joulu, kissat, reissut, talvi\nMeidän kissa harrastaa tuota samaa, jostain peitonnurkasta pääsee nätisti mönkimään peiton alle lämpimään :)\nKissa löytää aina lämpöisimmän paikan. Hyvää joulua! :)\nkatri, tuntuu olevan yleismaailmallinen kissapuuha sitten :P\nSirpa, tuntuu olevan tapana. Että tänään pääsin edes istumaan omalle työtuolille, piti häätää yksi villasukkien alle kaivautunut kissapeto ensin tieltä.


Keskustelu - Maapallon magneettisuus | Geologia, maa, meri ja ilma | Tiede\nklo 14:30 | 20.8.2007\nEnglantilaiset tiedemiehet ovat saaneet valmiiksi Rapid/Mocha (Rapid Climate Change/Meridional Overturning Circulation and Heatflux Array) projektin.\nKyseessä on mittauslaitteiden rivi Atlantin läpi. Siinä mitataan veden lämpöä, painetta sekä virtausta.\nBahaman alueelta, Floridan rannikko myötäillen (26.5N) Golf virta siirtyy pohjoiseen. Alueella on otettu käyttöön Merivoimien hylkäämä viestintä kaapeli, joka mittaa virran ominaisuuksia sähköisesti. Merivirta kun toimii sähköisenä konduktorina. Kun virta ylittää kaapelin synnyttää se heikon volttimäärän, joka sitten voidaan mitata kaapelista.\nKummassakin projektissa ei kuitenkaan mitata magneettisuutta ja siksi sen vaikutusta ei voida arvioida merivirtaan. Oli sitten kyseessä nopeus, suunta kuten lämpö.\nLähtökohtaisesti sanotaan ettei maan magneettisuudella ole merkitystä ympäristöön, joten sitä ei tarvitse mitata, eikä myöskään huomioida eri mallinnuksissa.\nMutta onko asia todella näin? Oma käsiteykseni (MUTU) on toinen, sillä on vaikutus.\nklo 15:34 | 20.8.2007\nHenkesi se siellä juttelee (mutu=kala), toki kaloillekin voi puhua, nekin ovat tietoisia, kuten kaikki näkemäsi.\nOn yksi asia, josta tiede vaikenee tyhmyyttään....tietoisuus. Magneettikentän muutokset vaikuttavat tietoisuuteen. Maapallon man\ngneetti kenttä heikkenee, ja kohta on taas pohjoinen etelässä, musta aurinko nousee lännestä, tuomion päivä, keinäsen nimipäivä. Lisäksi puhutaan Schuman resonannsi, havaittu 1952, (maan sydämen lyönti), luku on puolestaan nousussa, luokkaa 12hz nyt (kait) hajottivat mittarini, miehet mustissa. Sydän pysähtyy lukuun 13. Nämä yhdessä muuttavat tietoisuuttamme, juuri siten kuin äiti haluaa, juuri silloin kun se haluaa. Asiat, joille emme voi mitään pitää hyväksyä, se vähentää kummasti kärsimystä. Aivoissa on muuten viisi perustilaa, jotka ovat gamma (30-50 Hz), beta (14-30 Hz), alpha (8-13 Hz), theta (4-7 Hz) ja delta (1-3 Hz)....Se millä taajuudella aivosi toimivat, määrittää pitkälti miten asiat miellät, mitä mieltä olet vai onko edes mieltä, sitä ei viisas tarvitse. Ihmiset, yllättäen jenkit, ovat onnistuneet kehittämään tehokkaita aseita "mielen" hallintaan, sinut on hyvinkin helppoa saada hallusinoimaan keskellä kirkasta päivää toiselta puolen maapalloa (haarp). Natsi Saksassa Aatu käytti puheitaan tehostamaan 13hz ääniä. Suomessa urut kantavat myös parhaimmillaan 13hz. Siitä siis hyvät puheet ja henkevä fiba. Subbarini jää vaatimattomaan 20hz, mihinkä asti parhaat yltävät? haluaisin sellaisen 0hz yltävän, myykö joku? Mieli kuollut, rahat loppu...olo huoleton.\nMehiläiset ovat herkkiä äidilleen, kuningattarelleen, joten ne kuolevat malliksi, ennen meitä, ehdimme siis reagoida... siitä kesästä jona et näe mehiläisiä lisää 4 vuotta, se on vuosi jona kuolet. Asia ei tietenkään ole aivan näin dramaattinen kuin annan ehkä ymmärtää, älä huoli rakastan sinua kuolleenakin, heräämme yhdessä uuteen uljaaseen maailmaan. Voit mielessäsi kuvitella miltä kuulostaa Beatlesien All You Need Is Love maestro äitisi soittamana, minä poika soitan 0-33hz bassoa.\nLopuksi lausun teille vielä vaaleanpunaisen hintahtavan runon...omistettu rakkaudella kaikille, myös kaiken maailman egopöntöille.\nÄlä ota mukaasi / älä minua vielä vie / sinä kannoit minut maailmaan / minä sinut hautaan / musta aurinko nousee lännestä / tähtien joukossa / on yksi uusi tähti…”.\nLääkettä!!! ai niin, unohdin, olen jo kuollut...\nklo 23:18 | 20.8.2007\n[quote="pienisieni Aivoissa on muuten viisi perustilaa, jotka ovat gamma (30-50 Hz), beta (14-30 Hz), alpha (8-13 Hz), theta (4-7 Hz) ja delta (1-3 Hz)....Se millä taajuudella aivosi toimivat, määrittää pitkälti miten asiat miellät, mitä mieltä olet vai onko edes mieltä, sitä ei viisas tarvitse[/quote]\nMielenkiintoista - kirjoitin juuri noista eräässä toisessa yhteydessä ... LOL\nklo 13:59 | 21.8.2007\nEhkä se johtuu siitä, että sinä olet minä. Tai sitten vain kopioit minun bittejäni. Kumpi ajatteli asiaa ensin, kun asiaa, kuin sen paremmin aikaakaan tai toista ei ole.? Niin sattumaakaan ei ole... joten on vain suuri mielenkiinto, kunnes ei ole mieltä mitä kiinnostaisi. Olllan vaan ja nauretaan, vielä kun muistetaan...\nT: Monipäinen monsteri.